qundao/data-zh-poetry huggingface dataset:
題義門胡氏華林書院
作者：劉隲
朝代：宋

徐孺亭邊水石連，高名頻見野僧傳。
篋中書滿思安世，樓上詩成憶仲宣。
已說爛柯忘意遠，定知焦尾用心專。
寒溪乘興雲迎棹，秋夜娛賓月照筵。
曲檻靜宜開木筆，短牆幽稱聚苔錢。
廷評官小無餘俸，致仕身閑得盡眠。
梅少也須饒越嶽，竹多寧肯讓湘川。
樽前白玉杯常在，腰底黄金带未懸。
清露暖空滋菊圃，紫雲垂蔭養芝田。
仍聞旌表門閭後，朝士褒稱過百篇。
館中新蟬
作者：劉隲
朝代：宋

摇落何須宋玉悲，齊亭遺恨莫霑衣。
池中菡萏香全減，井上梧桐葉乍飛。
風促箏聲隨斷續，日移磚影自光輝。
宜秋門外饒芳樹，結駟那堪送客歸。
客邸
作者：劉雪崖
朝代：宋

蟠蟀吟空壁，秋深夜漸長。
月華清似水，露氣重於霜。
醉後夢難記，興來詩欲狂。
西風何處笛，喚起客思鄉。
村居即事
作者：劉雪崖
朝代：宋

數聲雞犬自相聞，借得茅廬住水濆。
梅欲黄時常是雨，稻纔青處便如雲。
憂時每歎朝廷遠，學稼方知畎畝勤。
若使徵書到巖谷，北山又恐動移文。
句
作者：劉雪巢
朝代：宋

不知何處有唐詩。
蝶戀花
作者：劉雲甫
朝代：宋

一點郎星光徹曉。許大乾坤，難著經綸手。拂袖歸來應自笑。山翁偏愛林泉好。庭下兒孫歌壽酒。不獻蟠桃，不數安期棗。且喜今朝雲出岫。定知霖雨蒼生早。
題梅仙壇
作者：劉霆午
朝代：宋

吏隠清風幾百年，長松脩竹滿壇前。
漢皇若聽三書諫，未必先生便肯仙。
題梅壇
作者：劉霆午
朝代：宋

火德中微否未傾，朝陽一疏鳳先鳴。
如公忠論能旋聽，彼莽姦謀未可成。
萬古仙名香宇宙，幾人遺臭腐公卿。
至今風吼松聲怒，似爲先生訴不平。
使閩過延平
作者：劉震孫
朝代：宋

川媚山輝寶氣鍾，尊堯而後幾儒宗。
往來但指龍津說，不道人中自有龍。
賀新郎
作者：劉震孫
朝代：宋

怕綠野堂邊，劉郎去後，誰伴老裴度。
題汪水雲詩卷
作者：劉震祖
朝代：宋

高深妙語坐鬅鬙，花落茶烟夜雨燈。
俗眼不知鵬化鷃，書癡何害墨成蠅。
雲泥夢覺空陳迹，桑海吟殘嗅葛藤。
劍吼洞庭朱頂急，歸來城郭問雲仍。
留題開善精舍
作者：劉韐
朝代：宋

琴書收拾去，回首謝禪關。
紫紹搜裼切，青雲咫尺間。
子牟趨魏闕，文靖起東山。
共約重遊日，春風晝錦還。
紫雲巖
作者：劉韐
朝代：宋

萬疊青山入畫圖，最高高處著浮屠。
薄雲弄日明還暗，小雨飛空有却無。
山鳥避人疑俗駕，道人好客點雲腴。
我來一笑忘塵慮，倒載歸歟日欲晡。
場南寺
作者：劉韞
朝代：宋

曉起陰霾喜絕收，急快扶酒爲春留。
落花千點野亭寂，啼鳥一聲春寺幽。
施食臺高禽易啄，長明燈暗鼠潜偷。
山僧摘茗吹茶竈，留客殷勤學道州。
遊永豐寺
作者：劉韞
朝代：宋

古寺崢嶸隠翠微，茂林修竹正依依。
買山也作他年計，何必傍人□是非。
金精
作者：劉韞
朝代：宋

空山何代落星躔，今作陽靈小洞天。
試覓丹梯攀絕壁，遥尋絳闕在層巔。
霜戈雜沓兵初合，霞珮飄摇女已仙。
靈跡羽人同指點，身輕我欲便凌烟。
滿庭芳
作者：劉頡
朝代：宋

鶯老梅黃，水寒煙淡，斷香誰與添溫。寶缸初上，花影伴芳尊。細細輕簾半卷，憑闌對、山色黃昏。人千里，小樓幽草，何處夢王孫。十年，羈旅興，舟前水嶧，馬上煙村。記小亭香墨，題恨猶存。幾夜江湖舊夢，空悽怨、多少銷魂。歸鴉被，角聲驚起，微雨暗重門。
一舸
作者：劉黻
朝代：宋

一舸泛漭沆，風濤正掀舞。
駕空赫魚龍，沈浮未知所。
同舟一性命，俱父父母母。
倚門望兒歸，天亦諒辛苦。
胡爲託笑言，射影學溪弩。
三十一歲吟
作者：劉黻
朝代：宋

三十一年鴻蕩癯，隻影流落長江湄。
耐寒忍苦還力饑，寤寐千古聖賢書。
有時理到意獨會，有時慾動心如癡。
有時目睫交宇宙，有時咫尺生藩籬。
有時開口邈豪傑，有時瞑目慚嬰兒。
堅凝力量在深省，但守瀟瀟風雨雞。
丙辰吟
作者：劉黻
朝代：宋

熙寧歲丙辰，海內厄安石。
慶元歲丙辰，僞學禁如織。
寶祐復丙辰，衣冠墮荆棘。
龍蛇數云惡，鄭玄炳先識。
諸生不齚舌，投荒誠予職。
鵂鶹號屋頭，鼯鼠攪牀側。
雲集膚已粟，日出汗欲赤。
瘴癘半南州，可軒靠神力。
所寓乃略同，蒼苔共岑寂。
丙辰自丙辰，焚香且讀易。
中興更化詩
作者：劉黻
朝代：宋

東南天一隅，誰起銅駝思。
雁蕩山之臞，匕飯悲黍離。
矯首中興期，儒風昌四維。
陰霾苦凝沍，光景幾逶遲。
鴟鴞騰惡音，蛇虺紛剝脂。
忠憤發夜氣，歷歷排姦辭。
黎明叫閶闔，骨鯁蒼旻知。
陽噓一脈春，萬宇同掀眉。
睿智覺今是，廟斷消前非。
疇昔兩揆賢，燭照朋邪欺。
化絃易新調，活著扶危機。
孽蜮遁妖迹，鳴鳳覽德輝。
聾聵一甦醒，皇運興炎基。
耿耿忠孝圖，炳炳恢復規。
有志竟成事，失機將奚爲。
布帛可禦寒，穀粟能療饑。
盤錯見利器，疾病知良醫。
今日墜悠邈，千古羞塗碑。
二月十五日遊興教寺
作者：劉黻
朝代：宋

一僧癯似竹，結坐對觀音。
但見夕陽過，不知春事深。
茗芳留野客，樹老集巢禽。
卓錫泉千古，泠然照此心。
五窮吟
作者：劉黻
朝代：宋

智學文交與命窮，瘴江風雨值衰翁。
昌黎送別勞三揖，何似檀欒一笑中。
京邸思家
作者：劉黻
朝代：宋

小樓終日戶全扃，詩卷閒消客子檠。
城裏不曾聞杜宇，尚疑三月未清明。
仁靜山房爲孫君賦
作者：劉黻
朝代：宋

一廬含萬象，古意在聽琴。
雖有種瓜事，却無鋤草金。
山幽馴野鹿，樹老带巢禽。
自得延生法，從渠事養心。
代壽徐意一參政
作者：劉黻
朝代：宋

東南仁氣氳堪輿，武夷相望鍾真儒。
考亭西山接伊洛，戶庭坦蕩除榛蕪。
意一先生續正傳，剛以直養軻其徒。
端平御史凜風節，歷歷抗疏誅姦諛。
愛君憂國根性天，實與名稱名非沽。
藝祖所謂社稷臣，四海歡呼登政途。
津梁善類植泰道，柱石明堂開遠模。
丹心炳炳照白髮，力扶國是消民瘉。
共期聖祉登嵩華，長使廊廟聞都俞。
黎元翹首望太平，願斡聖化還唐虞。
偕剡中諸友遊明心寺
作者：劉黻
朝代：宋

一春風雨掩柴扉，今日相羊竟晚暉。
山遠從誰尋古蹟，水高何處認漁磯。
衣冠揖遜禽魚悅，觴詠流行草樹馡。
共出戴公亭下路，邑人疑是舞雩歸。
偶作
作者：劉黻
朝代：宋

四十一年身，天南作逐臣。
病居僧却到，淡飯僕猶嗔。
州淺稀高木，山荒闕伏神。
退藏還有味，所憾遠雙親。
偶得
作者：劉黻
朝代：宋

淡飯清茶處處安，學儒容易識真難。
風無形跡通群竅，日有光明阻覆盤。
竹色滿庭留夜氣，柳陰夾徑怯秋寒。
世間萬象俱呈露，輸與山人自在看。
偶書
作者：劉黻
朝代：宋

暮雲漠漠數行鴉，心事凄涼正憶家。
不向孤山留諫草，那能庾嶺見梅花。
峒丁嗜鬭牙成血，楚俗趨蠻髮半髽。
明日絕糧難早計，好𣂏流水嚼胡麻。
兀兀棲精廬
作者：劉黻
朝代：宋

兀兀棲精廬，青山日相對。
靜照年少非，動虞壯士悔。
耕鋤計已晚，畚築力猶耐。
夜卧司馬衾，晨餐魯直菜。
自計清廟修，誰知圜壁壞。
人情春水波，世事寒雲態。
直道叢百謫，孤蹤繞群吠。
拘纍僒形骸，憂危積肝肺。
逢人口即瘖，出戶足如礙。
周程儼範模，劉張遺謦欬。
滌垢學歸愚，達增務韜晦。
志苦秋不磨，髮白春匪載。
採菊聊傾觴，延蘭可紉佩。
官餽乏三月，家書隔千載。
楚語欲聽慣，峒關驚未潰。
冥冥瘴霧間，冋冋靈光在。
莫揮感時淚，山水怡吾愛。
元夕
作者：劉黻
朝代：宋

一來生萬感，動是兩番春。
俗朴少燈火，年豐多醉人。
遠鄉猶有舊，明月只如新。
無奈梅花落，相看老樹身。
六友詩寄林景雲留壽國林道初俞季淵·浄友
作者：劉黻
朝代：宋

浄友何亭亭，修潔得自性。
本生淤泥中，乃與玉同瑩。
一浄消萬暑，特立起群敬。
色香非色香，是謂花之聖。
六友詩寄林景雲留壽國林道初俞季淵·清友
作者：劉黻
朝代：宋

清友天賦完，歲晚樹獨暖。
粲此白玉英，瑟彼清廟瓚。
香自根中來，冰雪匪壓斷。
一見一回老，殷勤呼茗椀。
六友詩寄林景雲留壽國林道初俞季淵·直友
作者：劉黻
朝代：宋

直友古耐交，莫問三兩箇。
玉立君子姿，足以警吾惰。
虛心內有容，勁節老無挫。
荒遠親舊違，得汝乃自賀。
六友詩寄林景雲留壽國林道初俞季淵·節友
作者：劉黻
朝代：宋

節友獨愛秋，相得匪遲暮。
受氣惟至正，睟見黄與素。
飽諳風露味，甘守烟霞痼。
如何千載人，僅一淵明遇。
六友詩寄林景雲留壽國林道初俞季淵·靜友
作者：劉黻
朝代：宋

靜友性不凡，惟嗜土石瘦。
與草似無瘉，於吾如有舊。
抱獨足養真，韜芳何深茂。
清風苦好事，揄揚古今宙。
六友詩寄林景雲留壽國林道初俞季淵·高友
作者：劉黻
朝代：宋

高友住山中，無心涉塵圃。
山中有明月，明月照棲鷺。
幽人眠不成，披衣起閒步。
相得靜無際，勿訝秦官污。
六無吟
作者：劉黻
朝代：宋

食無肉兮出無友，居無室兮病無醫。
冬無炭兮夏無泉，祠有坡翁慰我思。
冷泉亭
作者：劉黻
朝代：宋

兩峰相對立，佛屋住中央。
有水地偏潔，無風心自凉。
林虛猿應谷，人定月歸廊。
造物餘清供，山梔一樹香。
出邑
作者：劉黻
朝代：宋

出邑欣逢友，不知三嶺遥。
雲深山失樹，月上海生潮。
縣小官租急，年荒酒戶銷。
且尋僧舍泊，第一免喧囂。
別修門
作者：劉黻
朝代：宋

曉發別修門，湖山霧氣昏。
百年培正脈，今日罪忠言。
死節關宗社，生還頼聖恩。
問天天不語，願及見親存。
別聞益謙大有
作者：劉黻
朝代：宋

歲事十分九，吾爲梅嶺行。
人皆憂路滑，天獨惜霜晴。
公論無今古，忠臣有死生。
玉溪一杯酒，話別若無情。
前廡兩學錄罷職公堂求經明行修之士充員時蜀人楊時發當其選楊君以賤姓名薦或謂余求之蜀人董□行越人俞季淵永嘉陳行之咸以爲不然余亦自揆焉而記以詩云
作者：劉黻
朝代：宋

汲古綆懼絕，植德根懼斸。
繩樞守窮賤，旦旦天境續。
防意如長城，視身等良玉。
禰薦非吾榮，臧毀詎吾辱。
暗漏但勿欺，人心勝明燭。
剡縣呈何視履
作者：劉黻
朝代：宋

剡爲山水宅，中有隠淪居。
未續戴逵贊，閒尋支遁書。
雲深丹井遠，城老古州餘。
何事頻來往，愧看人釣魚。
十六夜月
作者：劉黻
朝代：宋

何處吹來笛一聲，長空如水浸江城。
中秋有月雲偏妬，底事今宵放得明。
十月十三生日
作者：劉黻
朝代：宋

居常出戶便思親，況復流離值誕辰。
命薄不嫌增甲子，騷清猶可記庚寅。
菊香留晚招同醉，梅意纔先喜卜鄰。
警省工夫須力進，客髭已有數莖新。
南山龍門
作者：劉黻
朝代：宋

山椒誰立石，人說有龍居。
此地終招隠，何年定結廬。
雲封秋嶂老，瀑倒夕林虛。
不似膺門峻，爲謀恐未疏。
又寄·其一
作者：劉黻
朝代：宋

元陽詔墨動天霞，喜到東都處士家。
世路幾年滋艾草，道山今日聚梅花。
作舟濟國看商傅，槃石補天過女媧。
珍重諸賢扶大道，聲名毋使後人嗟。
又寄·其二
作者：劉黻
朝代：宋

愧不柯山與執經，曾將尺紙話飄萍。
六年憶別心如醉，一日相逢眼倍醒。
結友苦無鷗共志，癖書瘦得鶴同形。
自憐所性惟方拙，水潔山高即座銘。
古興和饒雲峰韻·其一
作者：劉黻
朝代：宋

貧婦守蓬藋，顦顇無顔姿。
挈瓶養公姑，肯涉山徑蹊。
夫君昵浮響，疏越成暌離。
家欠蠶織具，茹苦寧力支。
叫天天不應，聽彼風雨迷。
明月古玄鏡，清夜長分輝。
見月如見君，此道惟心知。
造化毋群動，一耦仍一奇。
得耦固有分，失意吾何悲。
綠髮已改色，素節難轉移。
君有內覺時，伯牙逢子期。
古興和饒雲峰韻·其二
作者：劉黻
朝代：宋

賤妾命猶紙，青燈傍低牆。
群艷逞春嬌，半葉難言芳。
手織補天線，五色生輝光。
主家不顧盼，內美誰鋪張。
妾命痛在身，病痞非病狂。
滴滴肝胃泣，奚暇宮樣妝。
層陰閣深燠，雨露膠雪霜。
猶記承恩時，曾不一餉忘。
忠勸勿飲酒，□恕乃溢觴。
妾心諒安往，勿飲君壽長。
渠知滄海深，難以升斗量。
同俞季淵訪王脩齋遇雨次季淵韻
作者：劉黻
朝代：宋

投宿西山雨，抗論由群居。
冥冥白霧深，誰卧隆中廬。
呈徑畈徐左司
作者：劉黻
朝代：宋

五載相違一日過，巷無車跡有樵歌。
因嗟世上深危證，合住山中養太和。
蔓草不知春事去，梅花曾識歲寒多。
予今問道三千里，白髮雙親可奈何。
呈贛守陳千峰先生
作者：劉黻
朝代：宋

此行灘最險，猶幸拜先生。
身與天俱遠，心惟月共明。
家書何日到，世路幾時平。
歲晚嗟寥落，春風獨滿城。
和何明府愛蓮詩
作者：劉黻
朝代：宋

濂溪題品非輕許，祗愛亭亭臭味同。
日晚色歸霞照裏，夜凉香在月明中。
獨慚冬葉留寒翠，却笑春花學醉紅。
天付清姿嘗浄植，曾聞結社有陶公。
和南澗叔見寄
作者：劉黻
朝代：宋

五年風雨別，家信憶浮沈。
獨隠金仙屋，誰明鐵漢心。
粵鄰蠻瘴惡，蜀急客憂深。
此地無黄犬，朝朝說寄音。
和姚正字用趙信庵韻題召星館
作者：劉黻
朝代：宋

朔風吹客上江西，歷遍山厓與石溪。
野鳥不知言有禍，晚窗猶自向人啼。
和帚齋見寄
作者：劉黻
朝代：宋

棲棲慣聽鼓魚聲，心印相傳第幾燈。
江有白鷗閒似我，地惟蒼蘚懶於僧。
吟難用世皆東野，窮亦憂時祗少陵。
多謝故人相厚意，一箋當暑敵凝冰。
和康節三詩·安分
作者：劉黻
朝代：宋

所寓即爲鄉，蕭蕭竹護房。
山中觀造化，世上任炎涼。
鷃莫攀鵬大，鳬難比鶴長。
榮枯從墮地，全不著商量。
和康節三詩·晨起
作者：劉黻
朝代：宋

一日事在寅，晨興宜自今。
天澄萬古氣，人醒半生心。
殘月留僧閣，寒烟度石林。
營營何所得，白髮易相尋。
和康節三詩·聽琴
作者：劉黻
朝代：宋

何人不愛琴，難聽是真聲。
急雨蓬中過，流泉石底鳴。
憂時身欲瘦，歷處夢猶驚。
擬續昌黎操，泠泠寫此情。
和建小學韻呈趙求仁使君·其一
作者：劉黻
朝代：宋

黌舍臨溪靜最安，朋來俊少共窺斑。
能知格物如星秤，即是程門第一關。
和建小學韻呈趙求仁使君·其三
作者：劉黻
朝代：宋

衿珮歡迎師帥來，讀書種子頼栽培。
他年濟濟雲霄路，誰信清朝歎乏才。
和建小學韻呈趙求仁使君·其二
作者：劉黻
朝代：宋

理非精妙事非粗，一性空明徹萬殊。
白髮聖人由稚子，常惺惺處是工夫。
和建小學韻呈趙求仁使君·其四
作者：劉黻
朝代：宋

浦出西江有此名，道源澄湛自天成。
屋頭松樹年多少，曾識濂溪授二程。
和張無垢胡澹庵二先生清江亭記·其一
作者：劉黻
朝代：宋

一靜心境融，飛躍昭上下。
大道元不磨，人情自榮謝。
兩翁投遐荒，浩然獨餘暇。
悲此當道狐，羞彼立仗馬。
命義俯仰間，誰復論冬夏。
一笑清江濱，瓦杯勝瓊斚。
和張無垢胡澹庵二先生清江亭記·其二
作者：劉黻
朝代：宋

丙子復丙辰，居然百載下。
青山招我來，寒燠任更謝。
寤寐古人心，處變亦如暇。
紛紛艷孔張，翕翕嘖賈馬。
世道長江流，何人屹中夏。
漆室空興嗟，且酌宜城斚。
和朱運筦郊行
作者：劉黻
朝代：宋

扁舟隨處泊，山影動清波。
柳惜春風老，花嗔宿雨多。
野棋驚鶴夢，僧磬答漁歌。
靈運經行地，今年幾度過。
和杜老人龍門寺詩題寶界東柱
作者：劉黻
朝代：宋

招提有宿緣，坐此豁心境。
風來松寄聲，月過竹移影。
殿依鯉石古，井汲龜泉冷。
究竟定慧門，如何日三省。
和漁翁四絕·其一
作者：劉黻
朝代：宋

滄波萬頃即良田，一舸東西卧碧天。
鬢髮如銀長是醉，不知生甲是何年。
和漁翁四絕·其三
作者：劉黻
朝代：宋

收網移舟月上時，西風吹浪膾鱸肥。
任渠官買高聲叫，醉卧蘆花別處磯。
和漁翁四絕·其二
作者：劉黻
朝代：宋

得魚換米傍村歸，篷底烟生濕草炊。
醉倒船頭呼不起，斜陽捉蝨有孫兒。
和漁翁四絕·其四
作者：劉黻
朝代：宋

世業相承不裹頭，一家全在水中浮。
有魚便可供沈醉，休問清流與濁流。
和紫陽先生感興詩二十首·其一
作者：劉黻
朝代：宋

至理根一初，精微實高廣。
寄之形氣中，今來齊古往。
衆曜列太空，環侍惟斗仰。
變化妙不測，虛靈本常朗。
井坐識易陋，簾窺學云罔。
靜玩感興篇，剖陳如指掌。
和紫陽先生感興詩二十首·其一〇
作者：劉黻
朝代：宋

立朝觀大節，炳炳在行己。
李唐號多才，屹立整頹紀。
前狄後有韓，高風世仰止。
孤忠翼正祚，大論闢非禮。
老榦挺冬嶺，明魄浸秋水。
均抱扶世心，勳學豈殊軌。
和紫陽先生感興詩二十首·其一一
作者：劉黻
朝代：宋

默觀羲聖書，先天著復坤。
畫畫妙理具，森立河圖文。
宇宙斡生意，日月寧辭奔。
乘承著不息，反窮性存存。
透彼名利關，洞此道義門。
用功不精密，頻復何由敦。
和紫陽先生感興詩二十首·其一七
作者：劉黻
朝代：宋

扶輿播清淑，何代不毓才。
森森萬壑松，盍厚拱把培。
蒙養正性存，臨教大義開。
嗟哉古道息，習氣少已乖。
區區黄冊子，所事惟奪魁。
戶庭且得色，斯文何望哉。
和紫陽先生感興詩二十首·其一三
作者：劉黻
朝代：宋

禮樂節性情，工夫貴深省。
愛親篤冰履，酬世尚錦絅。
勿任忘與助，一敬收衆騁。
威儀筋骸束，趣味精神領。
相彼屋漏中，森若指見炳。
窮達付天分，靈光勿隨境。
和紫陽先生感興詩二十首·其一九
作者：劉黻
朝代：宋

交游重金石，里巷毋泛尋。
胸中抱明鏡，妍醜不相侵。
熱交但以貌，冷交惟其心。
勢利易苟合，道義難力任。
詠春發真趣，邀月開凡襟。
夷險祇一節，雞鳴風雨林。
和紫陽先生感興詩二十首·其一二
作者：劉黻
朝代：宋

詩道發金石，世苦壁聽訛。
正色落芻蕘，一掬真意多。
衆竅本虛寂，其如天籟何。
不悟康衢謠，不識黍離歌。
和紫陽先生感興詩二十首·其一五
作者：劉黻
朝代：宋

仙佛各有門，託言深入山。
一探寂滅宗，一透鉛汞關。
菩提悟非樹，刀圭詫靈丹。
槁形付塵幻，蛻骨沖飛翰。
咄咄亦奇事，詎憚力到難。
儒先著明訓，整轡皇路安。
和紫陽先生感興詩二十首·其一八
作者：劉黻
朝代：宋

人生戒悠悠，早已闇大方。
卓爾志有立，不墜炎與涼。
孫弟浹閭里，孝愛充室堂。
應對動以恪，操存靜而莊。
見善如乘珠，視惡如釜湯。
毫釐貴明辨，造次宜謹詳。
勿謂居壯年，光陰隙駒忙。
窮理養夜氣，任運爲沈翔。
和紫陽先生感興詩二十首·其一六
作者：劉黻
朝代：宋

智巧役一世，往往悲古愚。
觸蠻榮利場，白日事浮虛。
情流失固有，意騖希本無。
相與龍斷登，獨不捷徑趨。
是非遂倒植，大道歸糊塗。
發憤中夜思，猶有未亡書。
和紫陽先生感興詩二十首·其一四
作者：劉黻
朝代：宋

書法嚴貶褒，明辨邪正根。
寒暑自迭禪，日星常與存。
浮雲豈不翳，昭晰誰其昏。
筆削匪爛報，執拗開亂原。
和紫陽先生感興詩二十首·其七
作者：劉黻
朝代：宋

我聞嬴秦氏，威力橫提封。
北方迤長城，中土銷春風。
阡陌鞅肆孽，簡編斯造凶。
民命眇以墜，天勢巍且崇。
中焦痼成痞，怨氣蟠壤穹。
炎漢一洗之，詎詫百戰功。
規模納群策，意度恢大公。
約法止三章，赤子歸包容。
溺冠膠餘習，莫致商山翁。
過魯嘗蕆祠，猶足醒昏蒙。
和紫陽先生感興詩二十首·其三
作者：劉黻
朝代：宋

仰觀復俯察，上下融真機。
元氣無奇耦，魚躍鳶自飛。
神聖奠中域，靜動心勿違。
天地斂諸躬，照以日月輝。
遜志納衆有，先慮周萬微。
胞與豈不夥，游泳皇極歸。
和紫陽先生感興詩二十首·其九
作者：劉黻
朝代：宋

坤輿載五嶽，乾象垂三光。
太極宰元化，俯仰無低昂。
一理貫萬有，形色皆停當。
晉風競清談，幽眇誇輝煌。
坐銷白晝盡，狐兔睨其旁。
天地亦爲愁，何但頹偏方。
和紫陽先生感興詩二十首·其二
作者：劉黻
朝代：宋

陰陽著太極，萬化惟一中。
權衡迭軒輊，樞紐相始終。
人受命以生，今古穉耄同。
彼昏自不覺，安用尤聵聾。
和紫陽先生感興詩二十首·其二〇
作者：劉黻
朝代：宋

聖人不可見，猶幸聞緒言。
萬古宇宙立，一脈理義溫。
專門鑿私智，百家起豗喧。
太陽炳離照，坐收烟霧昏。
魯語本非略，軻書豈爲繁。
資之歲月深，左右皆逢原。
和紫陽先生感興詩二十首·其五
作者：劉黻
朝代：宋

文盛起太息，姬壤半淪夷。
仁積天所親，道喪人已離。
霸圖迭雄長，明詛興自茲。
王綱久不競，覽卷空涕洏。
日月照干戈，風雨撼璧珪。
仲尼不夢周，世道無復爲。
元氣日以薾，荏苒朝露悲。
嫠婦抱隠憂，忠矣非知機。
和紫陽先生感興詩二十首·其八
作者：劉黻
朝代：宋

東都黨錮禍，機阱深九淵。
標榜起俊厨，接踵沈黄泉。
西園久握爵，龍門昧幾先。
忠魂招不返，炎祚孰以綿。
諒矣文君癡，猶覬冷燼然。
吁嗟萬鈞壓，一綫那能牽。
和紫陽先生感興詩二十首·其六
作者：劉黻
朝代：宋

宇宙浩無際，主靜即其綱。
靜非寂以槁，密運治乃良。
公明闓晏燦，忠慤消彊梁。
山河帝居壯，日月天德光。
八荒囿一和，此界均彼疆。
鴟鴞息晝鳴，鳳凰梧桐翔。
黔黎歌爾極，逢掖趨大方。
皇風播品物，道闢淑運昌。
樞機不盈握，妙斡見弛張。
奈何動志靜，反袂千古傷。
和紫陽先生感興詩二十首·其四
作者：劉黻
朝代：宋

造化洩元秘，河洛圖書出。
龜龍亦何心，以靈乃受役。
微旨竟先天，妙用普經國。
三聖受心印，執中數語畢。
詁學長枝蔓，往往膠陳迹。
偉哉千載下，元公指無極。
和葉正父見寄
作者：劉黻
朝代：宋

前生疑是老頭陀，却笑今生狷憤多。
謫向梅花嶺根住，禪關參得祖師麽。
和薛仲止漁村雜詩十首·其一
作者：劉黻
朝代：宋

料理楚辭甘冷闃，卜鄰惟喜近漁家。
昨宵雨過平湖闊，閒看菰蒲添幾花。
和薛仲止漁村雜詩十首·其一〇
作者：劉黻
朝代：宋

白髮疏疏青道衣，苦吟應有鬼神知。
篇章但可陶情性，羞殺唐人自獻詩。
和薛仲止漁村雜詩十首·其七
作者：劉黻
朝代：宋

苜蓿村中卜釣磯，臨流搆屋不嫌低。
屋頭所種無多樹，大有新來白鷺棲。
和薛仲止漁村雜詩十首·其三
作者：劉黻
朝代：宋

老松瘦竹可相儔，穉髮駸駸到白頭。
世道已如寒日晚，惟消把酒賦三休。
和薛仲止漁村雜詩十首·其九
作者：劉黻
朝代：宋

幸觀世事已忘機，觴詠流行度幾時。
萬物本來同一性，可知猿鳥不相疑。
和薛仲止漁村雜詩十首·其二
作者：劉黻
朝代：宋

半生心力在吟編，鍊得形如孟浩然。
水屋數間城市隔，客來無路只呼船。
和薛仲止漁村雜詩十首·其五
作者：劉黻
朝代：宋

酒欲醒時鄰已靜，斗橫月落尚聞橈。
炷香杯茗燈相照，不枉人生又一宵。
和薛仲止漁村雜詩十首·其八
作者：劉黻
朝代：宋

情性常嗤俗者勞，世間何處免風濤。
小舟泊向荷花蕩，一箇漁翁熟睡高。
和薛仲止漁村雜詩十首·其六
作者：劉黻
朝代：宋

甘友漁樵懶做官，靜占時事轉艱難。
近來地氣如南瘴，臘月梅花不識寒。
和薛仲止漁村雜詩十首·其四
作者：劉黻
朝代：宋

非遠城中欲避塵，漁村鄰里笑言真。
自從范子扁舟後，肯著蓑衣有幾人。
和譚學士見寄
作者：劉黻
朝代：宋

大道久磔裂，啾啾夸毗子。
彷彿皮毛鮮，孰探古人髓。
我亦坐茲疾，默闃照非是。
束身雲瘴鄉，凡論悉掩耳。
夢不到伊傅，志惟高角綺。
人生駒過隙，鹿鹿何時已。
耽書夜不睡，省事日高起。
疏苧寒亦燠，硬菜苦猶美。
非忘漆室憂，莫救沙界痏。
生死不可料，何哉爲泰否。
佛祖顯雲封，道源開嶺趾。
誰云築底邦，亶爲通德里。
廬陵有可人，訪梅一至此。
扣我理義關，無言但心只。
新篇發天趣，步驟古詩史。
窮通從所擇，柔舌與剛齒。
和趙友竹呈求仁使君
作者：劉黻
朝代：宋

賢哉太守即長城，領客郊行天放晴。
鷗鳥不驚知政靜，樵夫相對說官清。
騷壇突兀誰劘壘，學海蒼寒敢濯纓。
世事無如一杯酒，龍門謹勿太標名。
和趙寺丞憶鶴吟
作者：劉黻
朝代：宋

既名仙者物，何恙亦沈冥。
弔月憐孤影，埋雲惜瘦形。
琴中空作操，詩外不消銘。
葉落鳴皋處，猶疑昨夜聽。
和郭帚齋詠龜泉
作者：劉黻
朝代：宋

鎔出形模造化工，石龜中有冽泉通。
來從西峽蝦蟆碚，靜鎮南源瑪瑙宮。
潤澤一城消衆渴，澄波千古照孤忠。
貪廉名氏俱標榜，無涸無盈道不窮。
和酬劉監嶽
作者：劉黻
朝代：宋

四十餘程到庾關，到來無日不看山。
誓持冰雪松筠操，肯學春風桃李顔。
一飯不忘三祝處，瓣香何慊二忠間。
梵宮咫尺騷壇近，猶願奚囊續往還。
和酬張梅野
作者：劉黻
朝代：宋

郭行載酒相挈提，躡根探窟天津如。
相逢何必皆親知，天地許大猶吾廬。
矯首梅澗跡若疏，舂容婉畫妨清醵。
詩如琴絃分疾徐，驚我一聲聾聵初。
蕭蕭白日金仙居，東西求仲時從之。
靜對夕陽搴紅蕖，或聽夜雨鄰翠櫚。
國步孔棘須神醫，縱有鵲醯誰信渠。
風傳西事方解圍，願君勿藏圯上書。
和酬黄霞碭見寄
作者：劉黻
朝代：宋

此心難與俗人言，終日深居養浩然。
學到苦時方見道，數當厄處不由天。
烟霞約客成三友，風雨憂時及四邊。
珍重故人相勞苦，器之元與鐵同堅。
和陳大庾新建邑庠講堂
作者：劉黻
朝代：宋

從來道體播翔沈，黌序舂容領佩衿。
庭草靜中春不老，嶺梅孤處日相尋。
艮蒙已探聖賢藴，剝復方知天地心。
頼有諸公扶大道，如予未害入深林。
和題臨賦·其一
作者：劉黻
朝代：宋

近南逢劇暑，多病客難禁。
與物甘同靜，何人肯見尋。
望雲生遠夢，看月得禪心。
咫尺西關路，輸君杖履臨。
和題臨賦·其二
作者：劉黻
朝代：宋

輸君杖履臨，草徑靜深深。
野鳥隨晴步，鄰鐘答晚吟。
飛沈皆有趣，窮達付無心。
對月慳於酒，寒泉聊一斟。
哭菊廬舅氏
作者：劉黻
朝代：宋

舅甥三十年，生別且潸然。
書落雁來處，病深秋到邊。
故人傷遠道，孤子伴歸船。
定有焚黄日，西山松樹阡。
哭藝堂湯先生
作者：劉黻
朝代：宋

天地之性人爲貴，四體百骸仁義具。
先生領之皇降初，繇稚及耆全故步。
深居獨觀昭曠原，學不師傳能自悟。
真貧不撓萬境融，實行已熟群□□。
深衣褒带山澤癯，經史百家羅府庫。
東南清敘知幾何，見謂生賢扶世數。
申公不召老丘園，共惜烟霞早成痼。
予嘗北面承至言，如立明堂聞大濩。
是時年方二十三，自歎摳趨已云暮。
詎知窮餓驅遠遊，倏忽五年疏杖屨。
世界剝爛志士稀，稽首斯文獨終慕。
家書一幅來雁山，報言先生溘朝露。
肝腸欲斷聲欲瘖，六月悲風起荒圃。
先生諒與混沌游，魂魄聰明還太素。
生兮無辱死有榮，虎護龍居老師墓。
問鼠
作者：劉黻
朝代：宋

隻影投荒閲兩秋，汝曹何苦侮畸囚。
詩書盡嚙從誰愬，冠履俱傷重我羞。
相國溷人寧處垢，永州某氏未輕投。
翻盆攪甕何時了，肯事張湯法吏不。
喜劉主簿歸
作者：劉黻
朝代：宋

同是青藜一祖來，晚成天欲老其才。
家傳虎榜新承渥，人說犧經舊屢魁。
春色風流都羨柳，歲寒事業莫過梅。
誰憐歷落如蕡者，閒把離騷嚥一杯。
喜雨呈趙使君
作者：劉黻
朝代：宋

閏餘五月即六月，一雨不來天欲裂。
邦侯赤心走群望，喚醒癡龍睡時節。
雷車風馭相後先，甘霔連天聲未歇。
茅檐靜聽老農語，今歲夐與他年別。
烟瘴壓低曾見雪，晴未兼旬雨復咽。
區區枯草寧有知，孕出靈芝光吐結。
邦侯求仁求此心，表裏不欺天地徹。
爲霖何暇蜥藏甕，占雲已喜鸛鳴垤。
斗頓溪流高一尺，盡與疲氓洗炎熱。
晚禾獵獵實方腴，早稻津津香已馝。
饑者可飽飽者逸，深夜城簫響清絕。
持此豐年還聖主，願同何武歌休烈。
四不吟
作者：劉黻
朝代：宋

大寒風雨暑不出，公會坐廣醵不赴。
我奉遺體投遐荒，相爾室中胡不懼。
四先生像贊·南軒張宣公
作者：劉黻
朝代：宋

玉質金相，卓爾良貴。
有鑑在心，明利與義。
大原斯闡，維世之模。
表裏不貳，皇皇聖途。
四先生像贊·晦菴朱文公
作者：劉黻
朝代：宋

天振斯文，紫陽木鐸。
博詳反約，是繼絕學。
日月昭炳，揭之以行。
閒居野服，身屈道亨。
四先生像贊·東萊呂成公
作者：劉黻
朝代：宋

探微極深，經緯萬象。
不顯其傑，沈潛直養。
體立同著，惟和且平。
甘雨潤澤，古井淵渟。
四先生像贊·象山陸文安公
作者：劉黻
朝代：宋

卓學邁倫，居超徑詣。
觀我靈龜，以燭來世。
展矣君子，克廣厥居。
澄然自得，春風詠歸。
四十吟三首·其一
作者：劉黻
朝代：宋

四十年來父子情，吁嗟今日任飄零。
雖慚負米供三釜，莫悔傾籯教一經。
飲水西江甘冷味，炷香南極祝高齡。
白雲縱隔三千里，詩禮朝朝似過庭。
四十吟三首·其三
作者：劉黻
朝代：宋

四十年來朋友情，朱絃疏越最希聲。
閒思白日同天樂，每向清宵坐月明。
世事只隨漚起滅，故交不趁木枯榮。
早知黨禍今如織，祇合漁樵老此生。
四十吟三首·其二
作者：劉黻
朝代：宋

四十年來兄弟情，渠渠天理境中行。
形如鶴瘦困書癖，志不蠅營守筆耕。
庭燎獻箴知聖主，臺評飛劾到諸生。
阿奴抑鬰休嫌拙，門戶如冰耐拄撐。
園翁
作者：劉黻
朝代：宋

租得西山數畝園，自甘學圃竟窮年。
芟鋤如秉太史筆，種接應分造化權。
編竹爲防鄰犬踐，蟠花不礙樹禽眠。
聖朝徵士惟科目，束帛無因到爾前。
城中有高樹
作者：劉黻
朝代：宋

城中有高樹，與我相爲鄰。
薄味生古道，靜坐疏今人。
淵明酷愛菊，張翰勤思蓴。
蓴菊我何有，一杯天地春。
壽胡編校
作者：劉黻
朝代：宋

嶺根逢誕日，相對意如何。
直道遭時少，清貧得壽多。
仙茅丹已熟，鄰秫味方和。
休說南冠事，窮通付浩歌。
壽趙使君計院求仁先生
作者：劉黻
朝代：宋

西江郡以梅花重，無愧梅花有此翁。
學到靜邊皆實地，仁常熟處更春風。
吏看判筆如神異，民擬生祠與佛同。
願爲八荒開壽域，歡聲何但鯉城中。
夏夜
作者：劉黻
朝代：宋

青燈人語寂，池塘響蛙蛤。
孤坐如老禪，門開風自闔。
夜氣
作者：劉黻
朝代：宋

夜氣不盈握，浩然天地清。
風行石不動，雲走月常明。
陋巷顔回樂，深山大舜耕。
此心無旦晝，萬物自生生。
大龍湫
作者：劉黻
朝代：宋

總是佳山水，龍居又不同。
神明專一壑，氣勢壓群雄。
派想從天落，湫疑與海通。
高秋看不厭，宴坐雨聲中。
太玉洞聽琴
作者：劉黻
朝代：宋

無絃不成聲，有絃多失真。
真聲在何所，和陶方寸春。
文操惜已遠，孔壇嗟復陳。
所以桑濮響，鄭衛波嬴秦。
詎知幽谷間，迺聞太古淳。
游魚出春水，鳴鶴橫霜晨。
休羨廣陵秘，是雅皆怡神。
寄友
作者：劉黻
朝代：宋

瘴雲未免鍾儀縶，夜雨應憐范叔寒。
尚有慈闈年九十，空揮客淚落江干。
寄壽二親三首·其一
作者：劉黻
朝代：宋

萬竹森森一水泓，堂名勁逸即蓬瀛。
賦詩何必多工部，怕與梅花共瘦生。
寄壽二親三首·其三
作者：劉黻
朝代：宋

甘向清朝作逐臣，茹蔬觀草即經綸。
心香都在寒梅上，宇宙常逢不老春。
寄壽二親三首·其二
作者：劉黻
朝代：宋

榮拜花封感聖主，壽杯阻莫捧親前。
嶺梅尚有逢春日，辦取斑衣聽老天。
寄徐子蒼
作者：劉黻
朝代：宋

洙泗千載孤，師友道已寂。
柯山風雪間，古韻響金石。
予生眇云晚，志苦毛髮赤。
大道惟一中，如渴饑飲食。
智過愚不及，均之失天則。
虛舟發真機，戶庭滿春色。
印之賢聖言，充然乃有得。
寄徐徑畈吏部
作者：劉黻
朝代：宋

舍則安貧用則行，休嗟時事幾番更。
鸞皇只向明時出，鬼魅偏爲暗處生。
改秩屢勤天子詔，養親甘共野人耕。
要知出處惟參易，莫學鴟夷變姓名。
寄時天彝
作者：劉黻
朝代：宋

亭亭萬木林，古柏集新翠。
凌厲雪與霜，不凋自天粹。
清廟嗟欲頹，誰堪棟梁器。
之材百世珍，造物巧相遺。
予抱憂國心，相逢喜忘寐。
寄朱德卿
作者：劉黻
朝代：宋

世事何拘束，清吟祗羨君。
半窗聽夜雨，一雁叫秋雲。
壁潤琴音澀，山寒酒力分。
何時野堂上，重與看騷文。
寄社中
作者：劉黻
朝代：宋

暗壁寒螿聚夜愁，孤燈相憶話綢繆。
雁來不接西風字，又見黄花老却秋。
寄繆景文
作者：劉黻
朝代：宋

髫年聞俊發，兩歲喜相過。
薄俗交游少，清談警處多。
巷深留虎跡，樹老集禽窠。
無計買鄰住，青銅誰共磨。
寄與權器之二友
作者：劉黻
朝代：宋

鴻鈞盎一宇，何物非生意。
輪囷得此剝，而有此憔悴。
根蠹聚螾蛭，榦古禦魑魅。
旦旦斧斤尋，九殞特其易。
飛鳥不敢棲，何哉蓊蔚芘。
風雨極震凌，霜雪苦顛躓。
天地大父母，榮枯均厚施。
腐植産靈芝，至美終不閟。
桃李信春妍，奈何骨嫵媚。
寄菊廬舅氏
作者：劉黻
朝代：宋

文章時不偶，鬢影想蒼蒼。
抱劍客千里，憶家書數行。
草萊荒菊圃，風雨冷詩堂。
若問求安策，東歸策最長。
寄西弟六首·其一
作者：劉黻
朝代：宋

寂寂書堂秋夜涼，一編心畫一爐香。
弟兄動是經年別，羞見天邊有雁行。
寄西弟六首·其三
作者：劉黻
朝代：宋

千里家山入夢頻，又封書尺寄行人。
未慚定省多疏闊，守道安貧即是親。
寄西弟六首·其二
作者：劉黻
朝代：宋

儒生事業戒悠悠，鑿井求泉須到頭。
要識汝兄勤苦事，頂門白髮一莖秋。
寄西弟六首·其五
作者：劉黻
朝代：宋

向上工夫肯憚難，須知簣土可爲山。
若還志力無回轉，直透龍門亦等閒。
寄西弟六首·其六
作者：劉黻
朝代：宋

一別獅山千載期，蕭條吟屋費修治。
手栽門戶新楊柳，試問春風長幾枝。
寄西弟六首·其四
作者：劉黻
朝代：宋

汝兄望汝撐門戶，汝不耽書奈汝何。
汝看二程兄弟傳，肯將幾月付蹉跎。
寄解性存
作者：劉黻
朝代：宋

相望纔咫尺，會面若登天。
破屋人多厭，空山月獨憐。
未貧猶有易，屢旱却無田。
時到青松下，西風伴鶴眠。
寄郭仙尉
作者：劉黻
朝代：宋

三千里外人，梅下忽逢君。
共對鴉山月，如依雁蕩雲。
命奇明主棄，心白老天聞。
貰酒非耽飲，煩渠禦瘴氛。
寄雲峰饒安國
作者：劉黻
朝代：宋

千年古松樹，樹下兩翁吟。
語不到時事，笑皆非壯心。
江添明月浄，山共白雲深。
寂寞磚趺在，何時重許尋。
寄馮賀州
作者：劉黻
朝代：宋

鳴鳳起朝陽，斯文氣脈昌。
諫書留北闕，詩筆化南荒。
湖柳生新意，岡梅續舊芳。
相期功行遠，何但說龔黄。
寄魏僉判
作者：劉黻
朝代：宋

君住龜山我雁山，天教識面帝圻間。
書樓自喜看山色，詩卷相尋待月刪。
鏡不可欺知貌改，寢惟無夢覺心閒。
西湖大有真泉石，何日携琴更出關。
寺居
作者：劉黻
朝代：宋

寺居貧亦樂，多被憶家分。
井脈寒生霧，鐘聲遠入雲。
青松知出處，白髮耐耕耘。
此地民風古，如何弄梃聞。
對月
作者：劉黻
朝代：宋

三千里外無家客，四十年間苦學人。
山隔不知雲近遠，祗將明月作鄉親。
平寇
作者：劉黻
朝代：宋

西江十二州，自昔聞寇警。
按圖覽上游，峒俗號最梗。
嗜殺等兒戲，縱掠恣狼獷。
右通崆峒東，左接梅花嶺。
郴桂貫肘腋，相據易馳騁。
巢穴聚一邑，流毒烈四境。
寶祐戊午春，童石肆不靜。
蔓延及夏秋，養成癰在頸。
聚落焦山寨，廛市空竈井。
田野寂牛鳴，道路息人影。
焚劫不可計，聞問已先哽。
太守趙大夫，一念切救拯。
符移密有置，紀律務森整。
憲鈐選精銳，薙獮赫弄梃。
兇醜惡已貫，屠擄勢猶逞。
提兵總郡將，指授疾雷霆。
直擣姜坑屯，鋒交生死頃。
夾擊馳若神，賊潰亂奔町。
輜重委荆棘，纍纍殊首領。
義丁群搜山，擒械半雄猛。
天俾殲其渠，陽精遂昭炳。
窠蜂果何號，花獸亦終穽。
顧汝宇宙同，乃甘犬羊並。
如醉復飲酒，亡生不知醒。
聖德溥涵濡，皇心極忉怲。
造化開生機，春寄雪霜冷。
得弟書
作者：劉黻
朝代：宋

我自甘流落，翻令汝不眠。
世嗤伯氏拙，家頼阿奴賢。
地惡烟爲瘴，書遲日作年。
何時風雨夕，炙火勘新編。
思弟
作者：劉黻
朝代：宋

久客知秋早，近湖秋更多。
以予眠不穩，知汝夜難過。
歲儉山空粟，門閒路沒莎。
歸期毋太晚，親老鬢俱皤。
思西弟
作者：劉黻
朝代：宋

棲棲梅嶺下，禁足老僧如。
白髮雙親淚，青燈一紙書。
應門猶看汝，强飯莫思予。
何事成乖隔，低頭媿荷鋤。
思親
作者：劉黻
朝代：宋

擬著青衫歸拜親，青衫未著已危身。
鴉山地阻無書到，雁蕩峰高有夢頻。
節物荒涼嗟遠客，家庭笑語愧鄉人。
葵心但秉丹衷在，冬極從來又有春。
悼使君趙計院
作者：劉黻
朝代：宋

我作壽公詩，倏聞公已古。
道路涕行人，田閭愕農父。
謂公肫肫仁，潤澤溢橫浦。
穀我艱爾振，寇我驚爾撫。
涉我病爾梁，役我殫爾宇。
冬我瘴爾雪，夏我魃爾雨。
飲鄉羅俎豆，建學闈儀矩。
善政襲西都，文風被東魯。
闔一郡三邑，擔簦白繡斧。
草木爲動色，禽魚亦掀舞。
誰趣玉樓文，竟奪鯉城主。
人物落曉星，如公不多數。
豈但賀白倫，端與間平伍。
我崎嶇遠來，不絕命如縷。
凄風守憔悴，暖意勤噢咻。
我生特蝗粟，公死即傾柱。
顧我莫贖公，龍德嗇下土。
悼孫龍坡居士
作者：劉黻
朝代：宋

世教嗟蕪棘，獨立狷者儔。
寄隠萬卷林，不知霜滿頭。
抗論異端息，觀志天爵修。
一室即著庭，聖賢時與酬。
編摩發雲漢，千古芸香留。
毋云食報邈，諸郎稼方收。
悼許氏柔則
作者：劉黻
朝代：宋

青青北山柏，蒼蒼南山松。
屬彼冰雪姿，無言意趣同。
造物何冥冥，摧以頭夜風。
傷心復傷心，忍聽風中鐘。
戍婦吟
作者：劉黻
朝代：宋

月色暗還明，鄰家砧杵聲。
有衣難寄遠，無衣不關情。
冰合長沙渡，霜枯細柳營。
北征人未返，鴻雁又南征。
投趙玉堂使君
作者：劉黻
朝代：宋

鑾坡榮拜錦袍新，雁蕩行春作守臣。
無擾可回民氣脈，有才能振國精神。
柝沈海嶠三更月，草長池塘一雨春。
聞道鈴齋少公事，肯分吟席與樵人。
拜無垢先生祠
作者：劉黻
朝代：宋

中興遺此老，夢寐亦中原。
泣血兩朝事，披肝一萬言。
名方登禁掖，身已謫南源。
苦學無寒暑，雙趺片石存。
挽新昌俞夫人母
作者：劉黻
朝代：宋

我與令子交，道味見顔色。
乃知貽教來，諄諄及岐嶷。
世多諛墓文，令子序其實。
範身唯禮閑，齊家本天則。
子哀難盡書，母德更何極。
寒風號古林，慈烏繞珉刻。
掃松
作者：劉黻
朝代：宋

西原百五日，寂寞故松阡。
挑飯瘞黄土，酹觴焚紙錢。
烟林窺老狖，雨島哭蠻鵑。
舊植亭前桂，一年高一年。
接家書
作者：劉黻
朝代：宋

朝朝聽來鴻，來鴻一何邈。
秋往冬又至，爾鴻胡來遲。
凝眸屢東眺，飛雲渺天角。
薄晚雲四低，來鴻似微雀。
習習遠近人，尺書墜猶玉。
亟啟讀平安，字字發天樂。
殷勤謝來鴻，相過勿憚數。
斗山接待
作者：劉黻
朝代：宋

雲水無南北，幾人相往還。
井深應接海，石顯爲開山。
佛塔寒流上，漁帆夕照間。
何當脫塵鞅，分石伴僧閒。
旱
作者：劉黻
朝代：宋

一雨連三月，當秋乃亢晴。
不知老天意，何忍悞民生。
川竭無雲起，山涼有月明。
憂時心欲折，空聽海鱓聲。
春雪和譚知縣韻酬北枝
作者：劉黻
朝代：宋

雪到南邊不論春，倚闌萬象縱橫陳。
糢糊世界山川老，軒豁人心宇宙新。
鏡沼窺鸞應眩眼，藍關擁馬最傷神。
功名悟到空花處，輸與當年高卧人。
暮春寄友
作者：劉黻
朝代：宋

春歸無路尋，烟水一村深。
中酒易成癖，惜花空用心。
嫩芻青引犢，新樹綠藏禽。
每念離鄉友，經年不寄吟。
月
作者：劉黻
朝代：宋

天公屬月爲眼睛，曉夜不息天中行。
癡人習見圓復缺，謂此眼睛非長明。
渠思一照千古白，奚分朔望陰與晴。
彼昏病癡苦營營，以月視之蠅在罌。
朱菊山汪眉山會宿蕭寺
作者：劉黻
朝代：宋

共遊溪上寺，因得話詩緣。
客鬢添新雪，梅花似去年。
疏鐘含暮雨，古木带寒烟。
後會知難定，分題廢夕眠。
杜工部
作者：劉黻
朝代：宋

禾黍秋深泣亂離，盡將歲月付於詩。
天高有語雲霾隔，夜半無眠神鬼知。
心抱孤忠生已晚，身逢多難死應遲。
自從大雅收聲後，頼有篇章續楚辭。
東坡竹石
作者：劉黻
朝代：宋

坡翁北歸留戲筆，數竹離奇生磈石。
世如有鳳必先知，碌碌凡禽誰得識。
風不聲兮月不影，山僧笑我移枯瘠。
嶺阯每苦烟瘴深，烟瘴何曾禍忠直。
天使無垢來此邦，要與坡翁發真跡。
大書特書等傲岸，方寸一虛隘八極。
何年移植蓬萊宮，清風逼人寒半壁。
枝可磨，葉可摘，石上根，祗如昔。
東皋
作者：劉黻
朝代：宋

天然巖壑怪，官況此中閒。
臺閣人烟上，闌干樹影間。
引泉歸月沼，分菊上秋山。
咫尺神仙洞，聽笙忘却還。
梅使君守橫浦擒寇閔雨
作者：劉黻
朝代：宋

猛虎久負嵎，吞噬草木痏。
流毒烈贛吉，一呼蜂蝟起。
老天福黔黎，雪村鎮梅壘。
指授討捕略，前驅謝張李。
火箭窮其巢，推算捷如駛。
露布星火馳，餘獰悉披靡。
大暑熾焚惔，心薌焫一縷。
甘澤隨車至，咸曰雪村雨。
人事天道協，除惡乃臻媺。
洞落洗腥穢，生意從此始。
雞豚醉秋社，老農自相語。
生長子復孫，一飯不安匕。
南人今不反，合爪鯉城主。
願緩除書來，德風遍田里。
梅花
作者：劉黻
朝代：宋

之子孤高勢莫攀，分甘肥遯此林間。
獨先草木有生意，幾歷風霜無老顔。
氣質泠泠全太古，聲名籍籍重孤山。
時人却擬調羹手，到底調羹不似閒。
梅花
作者：劉黻
朝代：宋

人誇之子得春早，道眼看來春最遲。
萬木已悲山欲瘦，一花纔與水相宜。
乾坤寂寞常如客，今古平章無盡詩。
說著色香猶近俗，丹心祗許伯夷知。
橫浦十詠·二忠堂
作者：劉黻
朝代：宋

斯道今猶古，相望百載間。
孤忠如白日，遺像對青山。
寂寞吾儒事，崎嶇世路艱。
聖朝仁脈在，先後慘生還。
橫浦十詠·六祖
作者：劉黻
朝代：宋

碓頭功行滿，非意祖師名。
世事春風過，禪心夜月明。
清泉靈石竇，老鉢鎮山城。
冷看梅花笑，紛紛事送迎。
橫浦十詠·周程三先生書院
作者：劉黻
朝代：宋

千載斯文冷，先生以道鳴。
山川師友趣，日月弟兄情。
門靜一松在，源深雙浦橫。
兒童游里巷，猶喜說周程。
橫浦十詠·寶界寺
作者：劉黻
朝代：宋

城中惟一寺，僧老雪盈頭。
曾識神仙到，仍多諫議游。
鍾聞香火夕，碑隠桂杉秋。
可惜高堂上，雙趺石不留。
橫浦十詠·東坡祠
作者：劉黻
朝代：宋

何年海上還，坐鎮此山川。
筆硯歸京闕，衣冠带瘴烟。
一生忠膽在，萬古黨名傳。
吾道多流落，西風問老天。
橫浦十詠·梅嶺
作者：劉黻
朝代：宋

曲江曾鑿險，梅嶺到今誇。
何代移來樹，幾人羞此花。
誅茅新佛屋，蓋竹半樵家。
冷煖分南北，誰興世道嗟。
橫浦十詠·橫浦
作者：劉黻
朝代：宋

地與崆峒接，中多隠者韜。
山腰僧寺小，水口古榕高。
粗石草木瘦，細民衣食勞。
予來無一事，吟荇補離騷。
橫浦十詠·湛泉
作者：劉黻
朝代：宋

境僻遠塵跡，湛然風雨林。
一泉通地脈，千古照人心。
灌菊增花蘤，煎茶得味深。
石渠纔此爾，誰向道山尋。
橫浦十詠·解太尉墓
作者：劉黻
朝代：宋

檜肉不可食，但增忠義悲。
焚香臨決日，扼腕議和時。
偃月人何在，凌烟草亦知。
曾聞無垢語，刊入墓頭碑。
橫浦十詠·賢女祠
作者：劉黻
朝代：宋

山崦人家聚，路旁賢女祠。
不移初嫁志，寧殞及笄時。
古木有生意，清潭即舊知。
吾宗女猶爾，況復號男兒。
橫浦操
作者：劉黻
朝代：宋

山峩兮水泚，地鱗鱗兮嶺之阯。
睠林木兮多焦，盼美人兮曷處。
矩古兮礙今，行植兮毀深。
豈不能喑喑兮與時浮沈，奈抱此蹇蹇兮若膏肓其不可鍼。
橫浦兮幽絕，梅貞兮蘭潔。
蜂蝶遠兮一氣冽烈，宇宙皎兮明月。
橫浦有感
作者：劉黻
朝代：宋

風雨憂時夢不成，忍將佞舌博功名。
學如谷永生何辱，節若劉陶死亦榮。
蒼蘚無心同客靜，寒梅有眼照人明。
此邦風物多淳古，曾識濂溪與二程。
次何愛山喜雨韻
作者：劉黻
朝代：宋

梵宮默禱託爐烟，火繖愁張六月天。
雨倏隨車符蟻垤，水分沃野免龜田。
已知簾影多琴暇，更與花封結飯緣。
坐聽四方同潤澤，庶幾大有特書年。
次胡潛父先輩
作者：劉黻
朝代：宋

聖世如何肯棄賢，唐書筆削頼君傳。
山雲相望三千里，嶺霧同游恰一年。
才刃固難居衆後，智囊猶欠燭幾先。
嗟吁寄跡寒梅下，白首青燈哭訴天。
次酬五羊李子先見寄
作者：劉黻
朝代：宋

山深萬木寂，一片古心枯。
昨夜梅花月，相期道不孤。
次酬吳仙尉張都監游興教寺
作者：劉黻
朝代：宋

野寺坐寥閴，跫然聞足音。
四山經雨過，六月似秋深。
燈靜窺饑鼠，鐘清悟宿禽。
元城今已遠，共此白雲心。
次酬楊德中
作者：劉黻
朝代：宋

丹心炯炯老天知，莫問人間識者稀。
孤雁過門思古蕩，慈鴉滿樹憶重闈。
醉因酒賤歌豐歲，寒覺衣單戀晚暉。
珍重五窮同寂寞，忍教結柳向誰歸。
次酬胡編校
作者：劉黻
朝代：宋

癯然同旦過，一飯鼓魚音。
對俗情全懶，忘言道亦深。
斜陽浮野馬，明月照棲禽。
誰續梅花賦，相期鐵石心。
次酬胡編校賦竹屋·其一
作者：劉黻
朝代：宋

癖爲看書借壁光，肯隨鵬鷃論行藏。
聽僧魚鼓齋糧辦，留客茶杯禮數常。
小屋槃姍貪巷靜，矮檐傴僂笑身長。
黄花也識人寥落，不待重陽已吐香。
次酬胡編校賦竹屋·其三
作者：劉黻
朝代：宋

一屋中含萬象光，掩關獨坐類龜藏。
梧桐弄月思康節，楓柞吟秋憶履常。
事到中年心更懶，人從多難識應長。
幾回夢覺南窗下，聞得鄰家煮稻香。
次酬胡編校賦竹屋·其二
作者：劉黻
朝代：宋

紫氣曾臨屋有光，老僧相對說修藏。
貌癯漸覺衣冠古，交淡誰知道誼常。
文類錦機君獨艷，才如襪線我無長。
近來悟得安心法，菜飯蒲團一炷香。
次酬陳雲谷
作者：劉黻
朝代：宋

書空咄咄懶題詩，深媿敲門客問奇。
嚮晚小窗閒遠眺，西風吹霧出秋峗。
此意
作者：劉黻
朝代：宋

此意蒼蒼曉不難，罰令狂士受饑寒。
春風縱好惟貪坐，夜月雖明亦懶看。
杜老却因貧得句，陶潛非爲拙辭官。
世情一味嫌清淡，多刈幽蘭種牡丹。
永春道中呈賈九
作者：劉黻
朝代：宋

永春春不斷，桑柘滿林丘。
雲薄無多雨，山清即是秋。
淺沙寒立鷺，小逕晚歸牛。
不慣同爲客，逢人問宿頭。
淮上
作者：劉黻
朝代：宋

翠華南渡後，此地獨防秋。
明月家家淚，西風處處愁。
鼓鼙寒出塞，烽火夜分樓。
征戰何時息，長河萬古流。
游長渠石洞
作者：劉黻
朝代：宋

六月訪古壑，衣巾全似秋。
多無百年壽，能得幾番遊。
泛酒月流硤，聽笙雲滿樓。
相忘有樵者，來往共夷猶。
溪上翁
作者：劉黻
朝代：宋

問年知近百，傴僂合龜形。
不理兒孫事，惟占水旱星。
慣醫閒施草，貰酒自携瓶。
勸世行方便，何消念佛經。
滄浪閣爲王憲使賦
作者：劉黻
朝代：宋

獨得蕭臺趣，心清不受塵。
我多臨水屋，誰是濯纓人。
波渺涵天闊，沙渟印月真。
忘機有鷗鷺，渾不厭相親。
焦溪茶
作者：劉黻
朝代：宋

上猶石磑天下無，霏霏吐出焦溪腴。
龜泉二湛康廬如，瓦鼎纔跳魚眼珠。
顧我常苦書腸枯，一汲河潤九里餘。
山精木怪不作魔，澆過秦論風生裾。
幾回喚醒眉山蘇，詩句零落樵與漁。
向非朔洛角植黨，焦溪安得聲價俱。
似聞東觀羅遺逸，煩君寄上圖經書。
牛頭庵次王九山憲使韻
作者：劉黻
朝代：宋

有此投閒處，群山繞地圖。
聲名出朝士，笑語樂樵夫。
招鶴松爲主，開泉月作模。
猶嫌居欠僻，來往是征途。
猩猩行
作者：劉黻
朝代：宋

肩髮肖人形，言語劇機警。
罝罣不可招，幽曠從馳騁。
胡爲所嗜偏，遇醪即首肯。
染指疑含沙，浸淫歸酩酊。
蹀履意欲歡，孰知墮深穽。
鄙哉酣爵人，白頭猶未醒。
王宗臣趙處仁鄭季克同游分得村字
作者：劉黻
朝代：宋

出關非爲看桃李，愛識西山深處村。
舟泊野橋分柳色，屐尋閒徑破苔痕。
鳩占欲雨喚夫婦，雞傍殘陽聚子孫。
得友不知商議久，歸來燈火已黄昏。
用坡仙梅花十韻·友梅
作者：劉黻
朝代：宋

玉骨冰肌練帨輕，縱教雪壓色逾明。
太清不入塵人眼，完得平生淡性情。
用坡仙梅花十韻·愛梅
作者：劉黻
朝代：宋

被酒閒憑茗主和，惱人風動不消多。
月高片影橫窗上，夜半無眠客奈何。
用坡仙梅花十韻·愬梅
作者：劉黻
朝代：宋

清入肝脾冷入肌，天機忽露兩三枝。
爲渠瘦得身如鶴，詩病除非詩可醫。
用坡仙梅花十韻·探梅
作者：劉黻
朝代：宋

只辦茶杯與酒尊，山中寒日易黄昏。
今年閏月遲消息，枉費清宵幾夢魂。
用坡仙梅花十韻·擬梅
作者：劉黻
朝代：宋

花事俱空葉亂飛，孤標强項發枯枝。
溪山的皪無人問，鐵石心腸雪凍時。
用坡仙梅花十韻·見梅
作者：劉黻
朝代：宋

水邊林表幾徘徊，索笑清尊不憚開。
祗恐對花無好句，却成辜負一年來。
用坡仙梅花十韻·訪梅
作者：劉黻
朝代：宋

山寒木落峭孤臺，南北常分冷暖開。
自笑三生如結習，每來月下立蒼苔。
用坡仙梅花十韻·詠梅
作者：劉黻
朝代：宋

草木班中有此花，暗香浮動影橫斜。
古今陶寫閒情性，惟說西湖處士家。
用坡仙梅花十韻·贊梅
作者：劉黻
朝代：宋

萬卉千葩總一家，木心纔蠹脈皆邪。
山窗玉立如風憲，人指爲花不是花。
用坡仙梅花十韻·遇梅
作者：劉黻
朝代：宋

冷淡生涯合晚開，老天故遣雪頻催。
相逢喚醒平生夢，不悞山翁特地來。
用韻自述
作者：劉黻
朝代：宋

掩關誰復抱琴來，靜坐工夫欲換胎。
事到平心方是道，行希前哲奈非才。
鏡中華髮侵尋矣，松下衰翁矍鑠哉。
畎畝未能忘一飯，經綸猶願濟雲雷。
用韻酬胡編校
作者：劉黻
朝代：宋

詩成斷肝腑，寄我光焰長。
貞女守閒寂，志士多悲傷。
烟雲起寒嶼，風雨喧夕窗。
憂時付酒斚，惜日惟書斚。
頤養匪丹汞，坤德明黄裳。
羨君富奇植，獨榦難爲芳。
田家吟
作者：劉黻
朝代：宋

舊穀未沒新穀登，家家擊壤含歡聲。
慚愧今年雨水足，隻雞斗酒相逢迎。
豪家征斂縱獰隸，單巾大帕如蠻兵。
索錢沽酒不滿欲，大者羅織小者驚。
穀有揚簸實亦簸，鉅斛凸概謀其贏。
詎思一粒復一粒，盡是農人汗血成。
畏虎行
作者：劉黻
朝代：宋

於菟伏林薄，樵者遠斤斧。
寧甘骨肉饑，毋蹈爪牙苦。
山居聚落消，十室九閉戶。
形影自相弔，祝神爲驅禍。
獸毒猶可逃，急征罄罍鬴。
病鷺
作者：劉黻
朝代：宋

得汝相依若友朋，無端鳴啄頓伶俜。
莫親野水應生夢，幾立斜陽不整翎。
肩聳可齊工部瘦，神清猶逐楚臣醒。
人言氣習多濡染，却笑吾今鬢亦星。
癸丑九月苦雨和宋飲冰韻
作者：劉黻
朝代：宋

旱潦苦傷稼，景象難休休。
老農早夜祝，願見虞與周。
彌望淚欲滴，相對如楚囚。
蒼天叫不應，空使霜白頭。
市廛强喧飾，村落多闃幽。
僂指千載間，曾無三兩秋。
竈冷蛙産釜，甕閒埃積蒭。
長此更不已，菜色淪荒丘。
陽精赫陰霾，庶寬漆室憂。
登舟西郭別城友
作者：劉黻
朝代：宋

久靜還思動，離觴江上斟。
文章關世道，科目壞人心。
門掩溪雲早，舟橫野水深。
清猿不解事，應向故山尋。
白石洞
作者：劉黻
朝代：宋

片石立雲端，群峰向下看。
夜壇星斗近，秋閣洞天寒。
泉滴疑傳漏，人危怯倚闌。
降魔孤劍在，却並御書安。
皇恐灘
作者：劉黻
朝代：宋

十八灘中第一灘，舟行風順不知艱。
諸生歷落誠皇恐，世上何人敢犯顔。
矻矻何所思
作者：劉黻
朝代：宋

矻矻何所思，一默照群妄。
門外風雨深，山鳥亦不訪。
有書足遮眼，寤寐古人樣。
菜根清苦趣，木朽支離狀。
深衣持夜香，往往禦烟瘴。
矯首知己賢，大有蒼生望。
硯
作者：劉黻
朝代：宋

色若馬肝微带紫，星如鵒眼更添青。
端方一靜渾無語，即是吾今座右銘。
秋心
作者：劉黻
朝代：宋

秋日日苦短，秋夜夜苦長。
長短不易晷，處厄心自傷。
秋風獨有聲，葉葉闖我窗。
秋月豈無情，隙隙窺我床。
苒苒寒事迫，孰整衾與裳。
故鄉隔萬山，籬菊那能芳。
立春
作者：劉黻
朝代：宋

臘月廿四夕，冷坐梅花州。
無夢到金馬，有詩迎土牛。
半生常見肘，一歲又從頭。
形影人相釋，先生達理否。
章江信筆
作者：劉黻
朝代：宋

自從謫向章江上，兩飯惟聽寶界鐘。
尚憶賈生陳痛哭，肯爲胡廣說中庸。
春風舉世知騎鶴，夜雨何人識卧龍。
吾道未嫌拘縶苦，一編炯炯照人胸。
聞陳正學理琴
作者：劉黻
朝代：宋

聞君整琴待秋風，我欲從之魂夢通。
素麻髣髴蒼髯翁，揚休山立崆峒東。
淚痕猶濕龍門桐，有曲無音悲天公。
猗蘭未冷拘幽濃，那知斯道將遂窮。
山矸石爛冥感叢，枝蜩盤蠅迭相雄。
兩耳年來怪不聰，群哇擾雜安於聾。
煩君爲我調怔忡，流泉隠隠深澗中。
春溫廉折各不同，聲雖在指意在胸。
雲飄柳絮風入松，恍然樓閣坐虛空。
伯牙所知何必鍾，白鶴飛來采芹宮。
聽松
作者：劉黻
朝代：宋

寺門松未老，早有鶴來棲。
一夜枕衾冷，半天風雨啼。
臘月六日見雪
作者：劉黻
朝代：宋

一冬長是暖，見雪獨精神。
田野眠方穩，湖山認不真。
衆禽憂失樹，孤客喜忘貧。
只此嚴凝氣，中含造化仁。
臘雪
作者：劉黻
朝代：宋

八窗唯一色，穉子詫天花。
不稔已多歲，無寒能幾家。
山川增古老，宇宙頓奢華。
凍坐無他事，呼松自煮茶。
與李叔夔錢子雲同遊興教寺約齊都巡
作者：劉黻
朝代：宋

古寺壞壁存菩提，又有達磨蒼龍如。
我來問訊若舊知，宇宙中間真蘧廬。
朋儕邂逅誰親疏，秋風相對一笑醵。
杯行草草復徐徐，山僧野朴談古初。
謂元城老當此居，浩歎不足歌繼之。
滿庭燦燦木芙蕖，疑是萊柏鄧栟櫚。
人多病俗不可醫，天欲廢道還從渠。
儒生腹大能幾圍，但教盛酒勿盛書。
草
作者：劉黻
朝代：宋

萬卉爭獻奇，小草亦足貴。
四時春不斷，可識天地意。
穉子謹勿斲，葉葉含元氣。
人皆訝姑息，姑息特細事。
祗恐生道滅，形色鼎中沸。
菜
作者：劉黻
朝代：宋

鋤荒種新雨，擢秀美且艷。
生理未羞窄，採擷足飫饜。
每擅筐筥芳，湘以鹽與釅。
舌根多嗜珍，味爾乃針砭。
充之宇宙間，境境浩無欠。
董孝子行
作者：劉黻
朝代：宋

嵊有董孝子，父病刲其肝。
肝還猶可刲，一念充之難。
遺體戒毀傷，此毀乃爲完。
蕭條村落區，四顧藥餌艱。
親病日且革，不療何由安。
有父始有身，無父身奚存。
裂肝粥以進，果獲急證寬。
嗟哉古道闃，天紀紛夷殘。
訟讟滓官府，縣尹悲溢顔。
惓惓敦教化，各各還根元。
邑民以孝聞，莫喻心所歡。
大篇述梗概，詎侈詞藻繁。
託之剡山川，千古禮義宣。
葦航
作者：劉黻
朝代：宋

世路崎嶇即險灘，扁舟隨處著漁竿。
主盟鷗鷺交全淡，管領江湖夢亦安。
吟定月侵蓬戶靜，釣閒潮打石磯寒。
即今航國真難事，莫作尋常一葦看。
西湖
作者：劉黻
朝代：宋

滄波混碧空，楊柳路皆通。
列岫疑奔馬，新橋學跨虹。
東風香跡滿，西日樂聲叢。
總是游觀者，幽人趣不同。
西際
作者：劉黻
朝代：宋

一徑寒松老，因來采茯苓。
水禽鳴杞澗，野鹿卧椶亭。
瀑近雲根濕，仙遺石井靈。
守廬青道者，不厭客頻經。
見東閣
作者：劉黻
朝代：宋

大唐詩派遠，今復有唐人。
慎吐冰霜句，恐妨天地春。
閉門惟嗜古，養鶴亦甘貧。
未識孤高貌，梅花想逼真。
訪石門洞
作者：劉黻
朝代：宋

洞中誰是主，一樹野桃開。
仙駕青牛去，瀑疑碧漢來。
門閒雲闔闢，山好客徘徊。
已擬歸休日，臨溪築釣臺。
訪西湖
作者：劉黻
朝代：宋

東風吹客到西湖，汀草沙禽半識吾。
惟欠數間茅屋在，種梅花處伴林逋。
詠月追和韓昌黎韻
作者：劉黻
朝代：宋

初秋十五夕，皓月來滄溟。
白鷺與共色，烏鵲能踐靈。
逢掖覓桂蔭，孩提窺兔形。
涼氣浄餘暑，浮光滑青冥。
列宿各韜彩，腐草休衒螢。
浩蕩靈槎泛，瑩潔仙掌泠。
門靜送佳客，窗虛照群經。
佛閣高低見，譙更遠近聆。
竹風摇瑣碎，花影列娉婷。
靜坐禪安室，閒行詩繞庭。
銀河占米價，璇象認文星。
何處笛傳浦，誰家酒散亭。
深閨悲蟋蟀，逆旅愬蓬萍。
水闊平連素，山低遠抹青。
有心齊肘腋，無計得輪停。
八蜡神司社，方諸溜納瓶。
魚翻波可樂，禽警露頻聽。
歷歷天疑近，沈沈夜不扃。
廣寒非寂寞，沙界遍輝熒。
盈闕天之理，堯階任落蓂。
詠桂呈張貳車
作者：劉黻
朝代：宋

昨夜秋風吹作花，異香早已滿天涯。
蓬萊深處兩三樹，風月分來第一家。
綽約道妝如侍案，婆娑醉影欲乘槎。
廣寒莫遣癡蟆食，留取芬芳與世誇。
諸葛武侯
作者：劉黻
朝代：宋

高卧曾吟梁父詩，痛無鍼石活當時。
天公未墜炎劉祀，心事能令先主知。
八陣尚存驚對壘，一星纔落便無師。
勛忠遺舄藏岷蜀，老柏蒼蒼萬古思。
謝惠笋
作者：劉黻
朝代：宋

饑腸數日吼，往往茄莧爭。
幽人盼寂寥，餉我慈竹萌。
斑斑未離䙀，白下莫與京。
寒泉煮青茆，手調玉版羹。
招僧招不來，貰酒乃獨烹。
茄莧避三舍，紙帳午夢寧。
謝李叔飛惠酒
作者：劉黻
朝代：宋

清談莫療顛危證，白墮堪澆磊塊胸。
今日得生今日福，世間萬事付青松。
謝胡編校惠藥醫膝病遂以藥名賦
作者：劉黻
朝代：宋

益智莫如愚，誰甘遂作非。
年增思續斷，親老憶當歸。
起石安吟久，防風見客稀。
前胡古君子，松節自相依。
謫居
作者：劉黻
朝代：宋

無垢雙趺十四年，予今恰已一年全。
開窗賸向春風坐，閉戶閒聽暮雨眠。
白髮相尋非偶爾，青山可對只依然。
蘧廬世事皆如此，且誦先生庭草篇。
譏劉祕監獻佞固寵
作者：劉黻
朝代：宋

白玉堂中翰墨師，忍令奏牘玷塗碑。
向時剛道梅花累，今累梅花自不知。
貴溪道中
作者：劉黻
朝代：宋

自昔輸忠多賈禍，逢人何敢說抨彈。
三杯村酒逐時醉，五里堠碑隨處看。
行李無金童僕歎，深林有虎路塗難。
流行坎止吾儒事，但把胸中易自寬。
賦何明府愛山堂
作者：劉黻
朝代：宋

終日看山終日好，山不悅人人不老。
愛山誰識愛山心，瘦竹長松兼碧草。
賦望雲寮
作者：劉黻
朝代：宋

家山一望三千里，華髮雙親七十稀。
自許朴忠寬社稷，誰知甘旨悞庭闈。
菜根有味逢春雨，草色無邊傍日暉。
總總白雲何處是，夜寒結夢但東歸。
賦林氏集雲庵
作者：劉黻
朝代：宋

雲入此山深，余常拄屨行。
客樵分茗處，碑磧半苔侵。
地僻終招隠，池清獨照心。
順寧皆是道，謹勿厭書林。
賦求仁齋和趙使君
作者：劉黻
朝代：宋

一編論語半言仁，克復工夫理趣真。
斂在黄堂三寸地，散爲橫浦十分春。
元陽有宰群霾伏，太極無邊萬象陳。
生意源源如穀種，即爲天地本來身。
賦漁村晚照
作者：劉黻
朝代：宋

自許同漁者，築廬雲水鄉。
利名俱是幻，鷗鷺亦相忘。
古塔明秋樹，歸舟動夕陽。
臨流不盡意，何必問瀟湘。
賦雲山閣呈貳車
作者：劉黻
朝代：宋

萬山列屏障，來往一溪雲。
倚檻古今異，望闕南北分。
地清梅是主，天闊鷺成群。
唐相經行處，勛名更屬君。
賦韋軒
作者：劉黻
朝代：宋

人性之偏懼不知，西門爲此佩柔皮。
報巫依舊傷于急，涵養工夫熟者誰。
賦頑石坐寄中上人
作者：劉黻
朝代：宋

一日復一日，坐來空世塵。
清潭常見月，老木不知春。
室靜佛爲證，山深石作鄰。
莫詢門外路，風雨暗荆榛。
賦鹿巖賈司理所築懷京臺
作者：劉黻
朝代：宋

銅駝無萬里，長憶再遊難。
歲月英雄老，山河草木寒。
夢隨歸雁遠，愁頼酒杯寬。
寂寞先朝事，斜陽莫倚闌。
贈五星術士
作者：劉黻
朝代：宋

星斗捫胸遡李袁，嶺梅誰問命艱難。
彊宮緣被孤星主，合向山中守歲寒。
贈江山人
作者：劉黻
朝代：宋

相山如相人，不論肥與瘠。
神氣參有無，毫釐千里隔。
今古非茫茫，山骨水爲液。
誰歟璞輅翁，眼爲天地碧。
贈相士
作者：劉黻
朝代：宋

火色鳶肩類馬周，南冠濩落楚江頭。
道人莫說閒榮辱，且對梅花索笑休。
贈鍾春谷星學
作者：劉黻
朝代：宋

五星聚東井，老人現端門。
總是太平象，渾儀妙用存。
巖傅本騎箕，執築付無言。
一旦寄霖雨，夜夢形至尊。
試問古馮相，此數如何論。
太乙照西蜀，子午斜谷昏。
毘陵星霣石，田里春風溫。
穹壤一理氣，理爲氣之根。
步推尋其元，太極昭乾坤。
趙墳
作者：劉黻
朝代：宋

客愁同路入，行不盡青松。
水去成雙瀑，山來豎一峰。
土墳存舊壘，木主上新封。
勿謂尋龍貴，蒼姬積在農。
輓妻母鄭夫人·其一
作者：劉黻
朝代：宋

詩禮傳家耦吉人，雍雍完得性中仁。
鄉評莫識生前面，堂影惟悲死後身。
孀節虎號墳柏夜，婦儀魚憶澗頭春。
九泉寂寂應無憾，雙璧分明作世珍。
輓妻母鄭夫人·其二
作者：劉黻
朝代：宋

幸壻名門僅兩年，一編心事苦難牋。
袖因哭婦痕猶濕，觴未登堂訃已傳。
自悟浮生如泡幻，渠知黨禍熾株連。
墓頭片石垂千古，亦把蠻烟姓字鎸。
輓曹夫人
作者：劉黻
朝代：宋

一見豐碑已愴情，大家名重乞誰銘。
金花屢錫華封誥，白髮重看禁從榮。
三世種成庭上桂，一生讀盡藏中經。
當年曾佐先夫子，誓守潼川寇自平。
輓楊砥軒錄參
作者：劉黻
朝代：宋

訃落鄉山各淚傾，世間難泯是賢名。
一生官正爲州掾，到死人稱似砥平。
夜燭已殘賓館寂，曉梅空點墨池清。
祗應養得丹砂熟，却向金華洞裏行。
輓萬竹西隠君
作者：劉黻
朝代：宋

哭到先生道已窮，夕陽千古起悲風。
耆英會上減名哲，高士傳中添此翁。
輓趙少卿
作者：劉黻
朝代：宋

班陞金掌擢清才，苦欲歸田挽不回。
浙右尚思菩薩去，荆南空望使星來。
苔侵書閣秋山靜，竹鎖吟庭夜鶴哀。
路出簫臺多巷祭，幾人和淚折寒梅。
輓陳太傅
作者：劉黻
朝代：宋

由來安澹泊，人歎歷官遲。
兩邑猶思宰，諸生共哭師。
文名如日在，心事只天知。
未竟經綸業，傳家有桂枝。
迂拙
作者：劉黻
朝代：宋

迂拙全無補，區區祇耐勞。
青燈常獨照，白髮不相饒。
戀闕江雲隔，憶家山月高。
武夷有餘稿，何事注離騷。
追和淵明貧士詩七首·其一
作者：劉黻
朝代：宋

貧士何所營，但知貧可依。
日月照不盡，朝暮常分暉。
水瘦魚自躍，林寒鳥亦飛。
紛紛苦多求，此境誰同歸。
石田久不種，難免良夜饑。
饑本士之常，獨抱嫠婦悲。
追和淵明貧士詩七首·其七
作者：劉黻
朝代：宋

扁舟溯西江，忽抵梅花州。
二忠儼遺像，予愧非其儔。
肝膽照冰雪，要亦狷者流。
言直不砭時，掇禍貽親憂。
山禽似相盼，來往疑勸酬。
闃坐生萬感，矯首觀前修。
追和淵明貧士詩七首·其三
作者：劉黻
朝代：宋

高山與流水，妙趣歸之琴。
吾媿學未成，匪歎無知音。
但向胸中會，毋勞指下尋。
種菊或可茹，得酒聊復斟。
窮達非所期，動靜一以欽。
發爲琴之聲，邈矣天地心。
追和淵明貧士詩七首·其二
作者：劉黻
朝代：宋

把書不釋手，非志冕與軒。
昔有董仲舒，三載不窺園。
道味歸肝脾，遑恤厨無烟。
家貧未爲貧，有書足可研。
寤寐千載心，俗子難與言。
勿歎師友寂，日日親聖賢。
追和淵明貧士詩七首·其五
作者：劉黻
朝代：宋

靜對松竹枝，一塵無相干。
飲酒不至醉，讀書匪求官。
畦瘠多種菊，采采亦可餐。
衣冠背時樣，筆硯同歲寒。
但求聖賢心，肯效兒女顔。
紛紛往來者，笑我柴門關。
追和淵明貧士詩七首·其六
作者：劉黻
朝代：宋

人生特寄耳，何往非萍蓬。
世挾智反愚，予謂拙乃工。
淵明有姱節，高邁疏與龔。
大抵豪傑士，所見自略同。
簞瓢非遂窮，軒冕豈真通。
倘不達至理，冥霧將奚從。
追和淵明貧士詩七首·其四
作者：劉黻
朝代：宋

平生抱狷介，深愧唾面婁。
蒿萊常閉門，與世疏應酬。
奈何世患稔，鯁鯁如馬周。
顛頓亦良苦，饑羸非所憂。
皇路益以榛，忍作寒蟬儔。
口禍渺無際，困辱祗自求。
送茶
作者：劉黻
朝代：宋

我得新焙珍如金，持以餉君將我心。
縱無龍文與棋局，白雲一椀搜書林。
玉川不作陸羽沈，茫茫世上誰知音。
曇濟道人亦復往，八公山頂留荒岑。
我生與渠似有分，一日不見幾成瘖。
檳榔是弟橄欖兄，大抵苦澀味乃深。
車聲出鼎策奇雋，書窗靜坐聞山禽。
逢臘
作者：劉黻
朝代：宋

一歲忽逢臘，倚闌清氣浮。
雪飛浙山上，月照楚江頭。
家遠易成夢，酒慳難散愁。
讀書果何補，自笑不騎牛。
遊太玉峰
作者：劉黻
朝代：宋

一秋吟不盡，才拙媿黄花。
極目皆成市，論心有幾家。
淡交期白髮，清話證丹砂。
却憶分携處，寒林集暮鴉。
遊靈巖天竺
作者：劉黻
朝代：宋

秋氣飽林壑，清曠悅所性。
山禽不避人，野猿亦從命。
臨流悟世情，過剎知民病。
論交慎勿忘，森森古松勁。
過富陽
作者：劉黻
朝代：宋

是非終有定，世路苦多屯。
山色難留客，江湖亦送人。
牛羊寒日晚，桑柘一陽新。
早悟深矰繳，山中合隠淪。
過柘溪得西字
作者：劉黻
朝代：宋

晴雨春無定，東風忽轉西。
地肥桑眼大，天暖麥鬚齊。
食頓尋幽所，舟行畏惡溪。
野禽如避客，飛上半山啼。
過白沙
作者：劉黻
朝代：宋

出郭纔數里，片景盡漁家。
夜靜惟聞犬，潮平不見沙。
寒風欺槿葉，淡月讓蘆花。
世路幾銷歇，一翁常施茶。
道源
作者：劉黻
朝代：宋

父師兄弟一堂深，貌像如生世所欽。
直向端倪明萬古，不專佔畢詔來今。
地靈香火溪山護，嶺近衣冠嵐霧侵。
千派萬流同一水，來從濂洛洗人心。
避寇
作者：劉黻
朝代：宋

戊午九月十，洶洶群寇生。
疋枹與赤水，參會童石氓。
烹牛飫兇豎，剚人諂妖靈。
長驅無齟齬，四境騰沸羹。
野廬競趨察，廛市爭奔城。
啼號震暮夜，陰氣昏冥冥。
携持半箱筥，扛舁及甕罌。
雞豕頭駢闐，脅息驚吞聲。
宇內同一胞，何事起攙槍。
據險惡氛聚，血牙餘種獰。
原嶺迤巢穴，習鬭惟輕生。
擲首視爲戲，揭竿誰敢攖。
父老謂曩日，草竊恣橫行。
郡將出奇計，一勦諸峒平。
老熊痛已定，悍虎謀方興。
若非急討捕，終難保桑耕。
官兵駐大曷，警報馳飛星。
探旗逼軍旅，登城羅義丁。
菱角隠阨塞，松明通曉更。
山前號令肅，鈴閣籌算精。
疋馬熟往來，老穉倚以寧。
溪潛鱗且遁，林散翼亦驚。
顧予久放逐，逢此增伶俜。
夜寢不忍睫，朝餐何所營。
無垢畫火攻，坐令妖祲清。
孰謂毛錐鈍，不逮蝥旗登。
還譚鳴玉北枝稿
作者：劉黻
朝代：宋

天下惟此花，渠町南與北。
有翁號北枝，似惋宇宙塞。
紛紛紅紫蹊，陽春豈不力。
枝北春雖遲，今古冰霜特。
錢塘觀潮
作者：劉黻
朝代：宋

此是東南形勝地，子胥祠下步周遭。
不知幾點英雄淚，翻作千年憤怒濤。
雷鼓遠驚江怪蟄，雪車橫駕海門高。
吳兒視命輕猶葉，爭舞潮頭意氣豪。
閒步
作者：劉黻
朝代：宋

出門俱寂寞，短褐步東皋。
語簡反疑傲，詩枯亦近騷。
水輪寒碓急，山寨晚烟高。
邈矣飛來雁，令人賦折刀。
雨中和酬賈君寶
作者：劉黻
朝代：宋

廉纖花雨送殘春，不出書樓動數旬。
閒夢有魚占樂歲，瘦形如鶴耐清貧。
漏欺白屋添苔暈，澤濁青林長樹身。
惟憶西湖舊遊夕，光風霽月幾精神。
雪屋爲吳夢蟾賦
作者：劉黻
朝代：宋

一廬天地寬，玉雪照四壁。
天風吹不摇，夜半響鐵笛。
彼美人無眠，梅花對岑寂。
訪戴獨回舟，破蔡誰草檄。
靜坐斂逸氣，中邊透虛白。
靈巖
作者：劉黻
朝代：宋

千巖圍一寺，入境便無塵。
古木猶知己，高崖若正人。
山靈袪虎跡，石髓幻龍身。
上有通天竅，民愁獨未伸。
韓文公
作者：劉黻
朝代：宋

斯文久矣歎荆榛，一疏披忠徹紫宸。
不忍中原淪左袵，甘尋南土作纍臣。
鄒軻以後功何遜，魯道于今脈尚新。
宇宙欲昏星斗落，空山韓木亦悲春。
題吟所
作者：劉黻
朝代：宋

爲吟新搆屋，喧寂一溪分。
洗竹夜留月，開門朝放雲。
佛藏孤塔見，虎嘯別山聞。
予喜頻來此，幽情爾共云。
題江湖偉觀
作者：劉黻
朝代：宋

柳殘荷老客凄涼，獨對西風立上方。
萬井人烟環魏闕，千年王氣到錢塘。
湖澄古塔明寒嶼，江遠歸舟動夕陽。
北望中原在何所，半生贏得鬢毛霜。
題禹廟
作者：劉黻
朝代：宋

雲癡雨妬不相干，古廟深山萬木寒。
水土平治今幾載，猶聽父老說艱難。
題花巖
作者：劉黻
朝代：宋

厭聽朝雞唱，歸來覓柳栽。
半山張錦繡，一水隔塵埃。
尋壑疑無路，看潮別有臺。
仙人不可見，孤鶴夜深迴。
風水
作者：劉黻
朝代：宋

不雨五十日，一雨生意回。
詎料雨復癡，日日聞震雷。
中元節倏屆，巨飈恣喧豗。
故挽水倒流，能撼山欲摧。
掀茅與揚沙，境境人號哀。
餘禾墊西甽，大木橫荒垓。
芝田逮楠溪，廛井歸丘萊。
飄骸填港匯，悲魄棲山隈。
吁嗟今之人，瘥札相轆轠。
籲天豈耄昏，靜□□□□。
積乖必致盭，養燼終成炲。
造化一感應，予奪何心哉。
未聞豳詩官，租稅星火催。
飄零
作者：劉黻
朝代：宋

飄零吾道在，安處即爲家。
夜雨生蒲葉，秋風到蓼花。
貌添平日瘦，學悟少年差。
白足閒相問，蕉溪一供茶。
飲啄
作者：劉黻
朝代：宋

飲啄天之分，吾何泣遠涂。
落身近南粵，結夢屢西湖。
僱僕知鄉誼，依僧免屋租。
新栽窗外竹，明月照同癯。
餞傅理掾
作者：劉黻
朝代：宋

一郡一理掾，橫浦爲之宗。
青青草不枯，曾識無極翁。
遂寧起鼻祖，陸續書問通。
乃今有耳孫，力學追遐蹤。
潔靜二湛水，峭介雙秀峰。
平反幾春意，坐令古犴空。
政最復政最，匪詫赫赫功。
庭草色若何，還與慶曆同。
歸歟浩無怍，扁舟驚輕篷。
邦民再見公，繡斧番禺東。
餞別郭帚齋游湘南
作者：劉黻
朝代：宋

扁舟今日去，昨夜月添愁。
詩滿湘波上，名高庾嶺頭。
友朋千載事，今古一般秋。
石鼓多遺刻，君能寄雁不。
餞張都巡
作者：劉黻
朝代：宋

有梅橫石澗，庾嶺樹還同。
名更因詩重，心常與月通。
期君堅老節，媿我作頹翁。
此去天風便，吹歸館閣中。
餞李叔飛赴劉朔齋招
作者：劉黻
朝代：宋

五侯之鯖紫駝峰，鹿鹿鬭鬬難爭雄。
世多果腹鮮知味，北斗以南推朔翁。
桂林延入蓮花叢，相邀皓月烹清風。
詎羨鮓麋與胹熊，座有一珍羣品空。
舂容樽俎須却戎，海戢鯨波列上功。
餞梅提刑
作者：劉黻
朝代：宋

梅花山下送先生，持節西江衣錦榮。
國步正巇須砥柱，邊塵方漲待澄清。
來時野草知春暖，去路山禽語日晴。
不怕風寒今滿地，摩挲浯石記勳名。
餞湖南趙提舉
作者：劉黻
朝代：宋

丹湖偉人維南城，胸有老范真甲兵。
挈來庾江鎮魚壘，坐令□□□無驚。
峒獠習鬭不識機，亦以出草爲常程。
痛勦根株讋群鬨，方知弄梃不如耕。
吾皇詔趣度湘水，溪蠻辟易梟休聲。
玉節清風肅九郡，清風肅處春風生。
邦民借寇欲斷橋，願公爲我誅鯢鯨。
邦民愛公欲植棠，願公爲我銷欃槍。
愛旗獵獵羅道左，竹馬截鐙兒童爭。
我爲峒寇特區區，更有西江狡謀成。
蜀危纍卵淮破甑，聲東擊西誰拄撐。
二矛重弓列御屏，衡山雲起瀟湘清。
指日南城障東南，托天半壁一柱擎，願摩浯石歌中興。
餞潘吳二察院去國五首·其一
作者：劉黻
朝代：宋

兩豸歸歟一相留，孤山草木亦含羞。
忠言不必排閶闔，付與錢塘江自流。
餞潘吳二察院去國五首·其三
作者：劉黻
朝代：宋

誰新白屋當靈鷲，倚漢橫霓幾棟梁。
因想中原陵寢處，斷垣衰草正斜陽。
餞潘吳二察院去國五首·其二
作者：劉黻
朝代：宋

塗碑共說臺官去，局面還憂宰相來。
今古幾多興廢事，只緣忠佞是胚胎。
餞潘吳二察院去國五首·其五
作者：劉黻
朝代：宋

生節雷聲午夜殘，囊封一疏奪冰寒。
先生此去非沽譽，留與時人作樣看。
餞潘吳二察院去國五首·其四
作者：劉黻
朝代：宋

宰相從來號讀書，晚年似欲傚癡兒。
癡兒多病傷於飽，爵祿如何對飽時。
黄山樓
作者：劉黻
朝代：宋

風生汐惡舟難去，獨上危樓立暮雲。
數片斜陽隨處沒，一聲清磬隔江聞。
廟靈古木懸新紙，碑老蒼苔補斷文。
慚愧年豐官酒賤，往來人每樂醺醺。
贈李營丘
作者：劉鼇
朝代：宋

六幅冰綃挂翠庭，危峰疊嶂鬭崢嶸。
却因一夜芭蕉雨，疑是巖前瀑布聲。
鷓鴣天
作者：劉鼎臣妻
朝代：宋

金屋無人夜剪繒。寶釵翻作齒痕輕。臨行執手殷勤送，襯取蕭郎兩鬢青。聽囑付，好看承。千金不抵此時情。明年宴罷瓊林晚，酒面微紅相映明。
神剑颂
作者：勇禅师
朝代：宋

提得神锋胜太阿，万年妖孽尽消磨。
直饶埋向尘泥裏，争奈灵光透匣何。
神剑颂
作者：勇禅师
朝代：宋

提得神锋胜太阿，万年妖孽尽消磨。直饶埋向尘泥里，争奈灵光透匣何。
颂一首
作者：勇禅师
朝代：宋
体裁：偈颂

胡孙儿子太惺惺，爱弄千年鬼眼睛。不现宰官身说法，时时来我顶头行。
神劍頌
作者：勇禪師
朝代：宋

提得神鋒勝太阿，萬年妖孽盡消磨。
直饒埋向塵泥裏，爭奈靈光透匣何。
頌一首
作者：勇禪師
朝代：宋

胡孫兒子太惺惺，愛弄千年鬼眼睛。
不現宰官身說法，時時來我頂頭行。
敬礼瓦屋和尚塔偈
作者：勾令玄
朝代：宋

大空无尽动马尘，玄步孤高物外人。
日本国来寻彼岸，洞山林下过迷津。
流流法乳谁无分，子子教知我最亲。
一百六十三岁后，方於此塔葬全身。
敬礼瓦屋和尚塔偈
作者：勾令玄
朝代：宋
体裁：偈颂

大空无尽劫成尘，玄步孤高物外人。日本国来寻彼岸，洞山林下过迷津。流流法乳谁无分，了了教知我最亲。一百六十三岁后，方于此塔葬全身。
敬禮瓦屋和尚塔偈
作者：勾令玄
朝代：宋

大空無盡劫成塵，玄步孤高物外人。
日本國來尋彼岸，洞山林下過迷津。
流流法乳誰無分，了了教知我最親。
一百六十三歲後，方於此塔葬全身。
句
作者：勾台符
朝代：宋

松门开碧嶂，五甃锁清泉。无叶滋春色，有花开晚红。料得桓温登剑阁，便抛李势入岷山。胚浑凿开元精结，三十六峰排截嶭。酷爱青城好山色，终年不出白云门。右执范贤袂，左拍薛昌肩。举头傲白日，长啸揭青天。
句·其一
作者：勾台符
朝代：宋

松門開碧嶂，五甃鎖清泉。
句·其一
作者：勾台符
朝代：宋

松门开碧嶂，五甃锁清泉。
句·其三
作者：勾台符
朝代：宋

料得桓温登剑阁，便抛李势入岷山。
句·其三
作者：勾台符
朝代：宋

料得桓溫登劍閣，便拋李勢入岷山。
句·其二
作者：勾台符
朝代：宋

无叶滋春色，有花开晚红。
句·其二
作者：勾台符
朝代：宋

無葉滋春色，有花開晚紅。
句·其五
作者：勾台符
朝代：宋

酷愛青城好山色，終年不出白雲門。
句·其五
作者：勾台符
朝代：宋

酷爱青城好山色，终年不出白云门。
句·其六
作者：勾台符
朝代：宋

右執范賢袂，左拍薛昌肩。
舉頭傲白日，長嘯揭青天。
句·其六
作者：勾台符
朝代：宋
体裁：句

右执范贤袂，左拍薛昌肩。举头傲白日，长啸揭青天。
句·其四
作者：勾台符
朝代：宋

胚浑凿开元精结，三十六峰排截嶭。
句·其四
作者：勾台符
朝代：宋

胚渾鑿開元精結，三十六峰排截嶭。
宿上清宫
作者：勾台符
朝代：宋
体裁：五言绝句

寄宿翠微颠，身疑入半天。晓钟鸣物外，残月落岩前。
宿上清宮
作者：勾台符
朝代：宋

寄宿翠微顛，身疑入半天。
曉鐘鳴物外，殘月落巖前。
延庆宫
作者：勾台符
朝代：宋
体裁：五言绝句

一簇楼台地，嵯峨四面函。路盘七折岭，坐对六时岩。
延慶宮
作者：勾台符
朝代：宋

一簇樓臺地，嵯峨四面函。
路盤七折嶺，坐對六時巖。
送孙太冲守怀安
作者：勾涛
朝代：宋
体裁：五言绝句

云顶峰崛奇，金渊水清写。勉从山水游，切勿轻民社。
送孫太沖守懷安
作者：勾濤
朝代：宋

雲頂峰崛奇，金淵水清寫。
勉從山水遊，切勿輕民社。
送孫太沖守懷安
作者：勾龍如淵
朝代：宋

金沙春三月，桃李照城郭。
石峽赬鯉魚，時時醉賓幕。
送孙太冲守怀安
作者：勾龙如渊
朝代：宋
体裁：五言绝句

金沙春三月，桃李照城郭。石峡赪鲤鱼，时时醉宾幕。
賀新郎
作者：勿翁
朝代：宋

庭外瀟瀟雨。對空山、再度端陽，悄無情緒。舊日文君今瘦損，尋舊曲、不成腔譜。更不周郎回顧。尚喜庭萱春未老，捧蒲觴、細細歌金縷。兒女醉，笑還語。醉餘更作婆娑舞。又誰知、靈均心事，菊英蘭露。最苦當年哀郢意，因甚夫君未許。卻枉使、蛾眉見妒。在再章臺才十載，笑關河、失報應旁午。愁讀到，楚辭句。
贺新郎·端午和前韵
作者：勿翁
朝代：宋
体裁：词

庭外潇潇雨。对空山、再度端阳，悄无情绪。旧日文君今瘦损，寻旧曲、不成腔谱。更不周郎回顾。尚喜庭萱春未老，捧蒲觞、细细歌金缕。儿女醉，笑还语。醉馀更作婆娑舞。又谁知、灵均心事，菊英兰露。最苦当年哀郢意，因甚夫君未许。却枉使、蛾眉见妒。在再章台才十载，笑关河、失报应旁午。愁读到，楚辞句。
贺新郎（端午和前韵）
作者：勿翁
朝代：宋

庭外潇潇雨。对空山、再度端阳，悄无情绪。旧日文君今瘦损，寻旧曲、不成腔谱。更不周郎回顾。尚喜庭萱春未老，捧蒲觞、细细歌金缕。儿女醉，笑还语。
醉余更作婆娑舞。又谁知、灵均心事，菊英兰露。最苦当年哀郢意，因甚夫君未许。却枉使、蛾眉见妒。在再章台才十载，笑关河、失报应旁午。愁读到，楚辞句。
巖礲洞留題
作者：包伯騶
朝代：宋

巍然造化功，斡擘成巖豅。
石頂滴清瀝，洞深颼細風。
我來畏暑間，憇此清泠中。
緬懷二老調，逸思更無窮。
岩砻洞留题
作者：包伯驺
朝代：宋

巍然造化功，斡擘成岩豅。石顶滴清沥，洞深飕细风。我来畏暑间，憩此清泠中。缅怀二老调，逸思更无穷。
岩礲洞留题
作者：包伯驺
朝代：宋

巍然造化功，斡擘成岩豅。
石顶滴清沥，洞深飕细风。
我来畏暑间，憇此清泠中。
缅怀二老调，逸思更无穷。
翻經臺白蓮池
作者：包信
朝代：宋

野蔓高臺下，前朝記不誣。
金文翻古偈，漢字變胡書。
綵綫風飄斷，緗簾火燼餘。
破雲開白日，穿水照芙蕖。
科斗頻更改，庵園幾遍鋤。
真門兼逸韵，兩欲慕相如。
翻经台白莲池
作者：包信
朝代：宋

野蔓高台下，前朝记不诬。
金文翻古偈，汉字变胡书。
綵綫风飘断，缃帘火烬余。
破云开白日，穿水照芙蕖。
科斗频更改，庵园几遍锄。
真门兼逸韵，两欲慕相如。
翻经台白莲池
作者：包信
朝代：宋

野蔓高台下，前朝记不诬。金文翻古偈，汉字变胡书。綵线风飘断，缃帘火烬馀。破云开白日，穿水照芙蕖。科斗频更改，庵园几遍锄。真门兼逸韵，两欲慕相如。
临江合皂李仲章以省轩求诗
作者：包恢
朝代：宋

心之精明，不远伊迩。
胸中若正，瞭焉眸子。
举目有证，莫切於视。
孰名曰省，少目取义。
目当少时，湛湛精睟。
其光神全，其见专致。
老目为耆，则与少异。
非徒以目，而分老稚。
惟目如少，吸可取譬。
实省在心，省当如是。
如开双明，洞见万类。
心难常存，省不可替。
心难常觉，省不可离。
心本善者，孰非纯懿。
心不善者，孰非私利。
省与不省，善恶关系。
省者如醒，不省如醉。
省者如寝，不省如寐。
省者如活，不省如毙。
果能自省，卓然奋励。
暗室不欺，屋漏不愧。
如目万象，无有掩蔽。
一不自省，冥然罔记。
外物交引，内无纷炽。
如目老昏，无非障翳。
二者相远，宜知敬忌。
聂君少年，有目可贵。
以省名轩，轩豁无滞。
惟道无穷，要在远诣。
惟言多穷，要履实地。
惟难有常，勉无失坠。
临江閤皂李仲章以省轩求诗
作者：包恢
朝代：宋

心之精明，不远伊迩。胸中若正，瞭焉眸子。举目有證，莫切于视。孰名曰省，少目取义。目当少时，湛湛精睟。其光神全，其见专致。老目为耆，则与少异。非徒以目，而分老稚。惟目如少，有可取譬。实省在心，省当如是。如开双明，洞见万类。心难常存，省不可替。心难常觉，省不可离。心本善者，孰非纯懿。心不善者，孰非私利。省与不省，善恶关系。省者如醒，不省如醉。省者如寝，不省如寐。省者如活，不省如毙。果能自省，卓然奋励。暗室不欺，屋漏不愧。如目万象，无有掩蔽。一不自省，冥然罔记。外物交引，内无纷炽。如目老昏，无非障翳。二者相远，宜知敬忌。聂君少年，有目可贵。以省名轩，轩豁无滞。惟道无穷，要在远诣。惟言多穷，要履实地。惟难有常，勉无失坠。
临江閤皂李仲章以省轩求诗
作者：包恢
朝代：宋

心之精明，不远伊迩。
胸中若正，瞭焉眸子。
举目有证，莫切于视。
孰名曰省，少目取义。
目当少时，湛湛精睟。
其光神全，其见专致。
老目为耆，则与少异。
非徒以目，而分老稚。
惟目如少，有可取譬。
实省在心，省当如是。
如开双明，洞见万类。
心难常存，省不可替。
心难常觉，省不可离。
心本善者，孰非纯懿。
心不善者，孰非私利。
省与不省，善恶关繫。
省者如醒，不省如醉。
省者如寝，不省如寐。
省者如活，不省如毙。
果能自省，卓然奋励。
暗室不欺，屋漏不愧。
如目万象，无有掩蔽。
一不自省，冥然罔记。
外物交引，内无纷炽。
如目老昏，无非障翳。
二者相远，宜知敬忌。
聂君少年，有目可贵。
以省名轩，轩豁无滞。
惟道无穷，要在远诣。
惟言多穷，要履实地。
惟难有常，勉无失坠。
二月道中效赵章泉体四首
作者：包恢
朝代：宋

耕者劳筋苦骨余，富家仓廪始多储。
及饥合发方牢闭，吵识私家得食诸。
二月道中效赵章泉体四首
作者：包恢
朝代：宋

鸣蛙一部不虚鸣，知为农人奏乐声。一岁勤劳方此始，侑他南亩馌时情。苦雨花无色与香，送春叶漫绿和黄。蚕声百鸟飞鸣少，遽听催归叫夜长。踯躅红花何实用，牡丹名品只虚奇。看今春晚方艰食，何似充饥有蕨萁。耕者劳筋苦骨馀，富家仓廪始多储。及饥合发方牢闭，不识私家得食诸。
二月道中效赵章泉体四首·其一
作者：包恢
朝代：宋
体裁：七言绝句

鸣蛙一部不虚鸣，知为农人奏乐声。一岁勤劳方此始，侑他南亩馌时情。
二月道中效赵章泉体四首·其三
作者：包恢
朝代：宋
体裁：七言绝句

踯躅红花何实用，牡丹名品只虚奇。看今春晚方艰食，何似充饥有蕨萁。
二月道中效赵章泉体四首·其二
作者：包恢
朝代：宋
体裁：七言绝句

苦雨花无色与香，送春叶漫绿和黄。蚕声百鸟飞鸣少，遽听催归叫夜长。
二月道中效赵章泉体四首·其四
作者：包恢
朝代：宋

耕者劳筋苦骨余，富家仓廪始多储。
及饥合发方牢闭，不识私家得食诸。
二月道中效赵章泉体四首·其四
作者：包恢
朝代：宋

耕者劳筋苦骨馀，富家仓廪始多储。及饥合发方牢闭，不识私家得食诸。
二月道中效趙章泉體四首·其一
作者：包恢
朝代：宋

鳴蛙一部不虛鳴，知爲農人奏樂聲。
一歲勤勞方此始，侑他南畝饁時情。
二月道中效趙章泉體四首·其三
作者：包恢
朝代：宋

躑躅紅花何實用，牡丹名品只虛奇。
看今春晚方艱食，何似充饑有蕨萁。
二月道中效趙章泉體四首·其二
作者：包恢
朝代：宋

苦雨花無色與香，送春葉漫綠和黄。
蠶聲百鳥飛鳴少，遽聽催歸叫夜長。
二月道中效趙章泉體四首·其四
作者：包恢
朝代：宋

耕者勞筋苦骨餘，富家倉廩始多儲。
及饑合發方牢閉，不識私家得食諸。
偶成五首
作者：包恢
朝代：宋

六月浑如九月清，霁天月色冷幽屏。出门聊寄双远目，二十四凹峰转青。添我凉飙伴我閒，今年新竹未云悭。翻嫌户外三两个，遮断东来半好山。农家命脉寄田亩，可但稻粱枯与荣。造化何许须多力，须臾活几万苍生。南风正起北风微，谁谓秋高尚马肥。但愿金飙摧落木，和根亦仆拟何归。柔条嫩叶春新媚，劲干刚枝岁久磨。忺厌人情每相反，欲支大厦问凭何。
偶成五首
作者：包恢
朝代：宋

农家命脉寄田亩，可但稻粱枯与荣。
造化何放须多力，须臾活几万苍生。
偶成五首
作者：包恢
朝代：宋

南风正起北风微，谁谓秋高尚马肥。
但朱金飚摧落木，和根亦仆似何归。
偶成五首
作者：包恢
朝代：宋

添我凉飚伴我閒，今年新竹未云悭。
翻嫌户外三两个，遮断东来半好山。
偶成五首·其一
作者：包恢
朝代：宋
体裁：七言绝句

六月浑如九月清，霁天月色冷幽屏。出门聊寄双远目，二十四凹峰转青。
偶成五首·其一
作者：包恢
朝代：宋

六月渾如九月清，霽天月色冷幽屏。
出門聊寄雙遠目，二十四凹峰轉青。
偶成五首·其三
作者：包恢
朝代：宋
体裁：七言绝句

农家命脉寄田亩，可但稻粱枯与荣。造化何许须多力，须臾活几万苍生。
偶成五首·其三
作者：包恢
朝代：宋

農家命脈寄田畝，可但稻粱枯與榮。
造化何許須多力，須臾活幾萬蒼生。
偶成五首·其二
作者：包恢
朝代：宋

添我凉飈伴我閒，今年新竹未云悭。
翻嫌户外三两箇，遮断东来半好山。
偶成五首·其二
作者：包恢
朝代：宋

添我凉飈伴我閒，今年新竹未云慳。
翻嫌戶外三兩箇，遮斷東來半好山。
偶成五首·其二
作者：包恢
朝代：宋

添我凉飙伴我閒，今年新竹未云悭。翻嫌户外三两个，遮断东来半好山。
偶成五首·其五
作者：包恢
朝代：宋
体裁：七言绝句

柔条嫩叶春新媚，劲干刚枝岁久磨。忺厌人情每相反，欲支大厦问凭何。
偶成五首·其五
作者：包恢
朝代：宋

柔條嫩葉春新媚，勁幹剛枝歲久磨。
忺厭人情每相反，欲支大厦問憑何。
偶成五首·其四
作者：包恢
朝代：宋

南風正起北風微，誰謂秋高尚馬肥。
但願金飈摧落木，和根亦仆擬何歸。
偶成五首·其四
作者：包恢
朝代：宋

南风正起北风微，谁谓秋高尚马肥。
但愿金飈摧落木，和根亦仆拟何归。
偶成五首·其四
作者：包恢
朝代：宋

南风正起北风微，谁谓秋高尚马肥。但愿金飙摧落木，和根亦仆拟何归。
再和二首
作者：包恢
朝代：宋

洞要穷源入莫閒，初头底事做成山。开先水独为乾始，判后山方立地间。气浊下流泥作土，滓坚中结石成关。奇哉故迹皆堪验，何日重来更共攀。石为云盖上垂旒，水作冰壶一击球。似笋反生悬碧玉，如簪倒插挂青琉。外犹虎踞风回啸，内若龙蟠气转幽。尚想初时开辟意，何时更共尔游休。
再和二首
作者：包恢
朝代：宋

石为云盖上垂旒，水和冰壶一击球。
似笋反生悬碧玉，如簪倒插挂青瑠。
外犹虎踞风回啸，内若龙蟠气转幽。
尚想初时开辟意，何时更共尔游休。
再和二首·其一
作者：包恢
朝代：宋

洞要穷源入莫閒，初头底事做成山。开先水独为乾始，判后山方立地间。气浊下流泥作土，滓坚中结石成关。奇哉故迹皆堪验，何日重来更共攀。
再和二首·其一
作者：包恢
朝代：宋

洞要穷源入莫閒，初头底事做成山。
开先水独为干始，判后山方立地间。
气浊下流泥作土，滓坚中结石成关。
奇哉故迹皆堪验，何日重来更共攀。
再和二首·其一
作者：包恢
朝代：宋

洞要窮源入莫閒，初頭底事做成山。
開先水獨爲乾始，判後山方立地間。
氣濁下流泥作土，滓堅中結石成關。
奇哉故迹皆堪驗，何日重來更共攀。
再和二首·其二
作者：包恢
朝代：宋

石为云盖上垂旒，水作冰壶一击球。似笋反生悬碧玉，如簪倒插挂青琉。外犹虎踞风回啸，内若龙蟠气转幽。尚想初时开辟意，何时更共尔游休。
再和二首·其二
作者：包恢
朝代：宋

石为云盖上垂旒，水作冰壶一击球。
似笋反生悬碧玉，如簪倒插挂青瑠。
外犹虎踞风回啸，内若龙蟠气转幽。
尚想初时开闢意，何时更共尔游休。
再和二首·其二
作者：包恢
朝代：宋

石爲雲蓋上垂旒，水作冰壺一擊球。
似筍反生懸碧玉，如簪倒插掛青瑠。
外猶虎踞風回嘯，內若龍蟠氣轉幽。
尚想初時開闢意，何時更共爾游休。
句
作者：包恢
朝代：宋

日短暂居犹旅舍，夜长宜就作祠堂。
句
作者：包恢
朝代：宋

日短暫居猶旅舍，夜長宜就作祠堂。
同李文溪游通天窍
作者：包恢
朝代：宋
体裁：七言律诗

石如红玉间乌金，上与天通直下临。中似室庐犹短浅，外多窟宅却幽深。公真清献游同昔，我匪元公趣异今。但幸附名镌在石，当坚一介不移心。
同李文溪遊通天竅
作者：包恢
朝代：宋

石如紅玉間烏金，上與天通直下臨。
中似室廬猶短淺，外多窟宅却幽深。
公真清獻遊同昔，我匪元公趣異今。
但幸附名鎸在石，當堅一介不移心。
同陈守游碧落洞二首
作者：包恢
朝代：宋

揽辔驱驰始得閒，便陪五马访名山。
恍如境出青霄外，真是身游碧落间。
地辟天开非假凿，崖高壁立自成关。
奇奇怪怪离名状，独荷元龙许附攀。
同陈守游碧落洞二首
作者：包恢
朝代：宋

揽辔驱驰始得閒，便陪五马访名山。恍如境出青霄外，真是身游碧落间。地辟天开非假凿，崖高壁立自成关。奇奇怪怪难名状，独荷元龙许附攀。乳滴珠垂石缀旒，冰清醽绿水鸣球。龙宫凤穴排苍壁，燕垒蜂房涌碧琉。公爱彼山岩石峻，我贪此洞冷泉幽。无双奇观难穷处，便欲留身就隐休。
同陈守游碧落洞二首·其一
作者：包恢
朝代：宋

揽辔驱驰始得閒，便陪五马访名山。恍如境出青霄外，真是身游碧落间。地辟天开非假凿，崖高壁立自成关。奇奇怪怪难名状，独荷元龙许附攀。
同陈守游碧落洞二首·其一
作者：包恢
朝代：宋

揽辔驱驰始得閒，便陪五马访名山。
恍如境出青霄外，真是身游碧落间。
地闢天开非假凿，崖高壁立自成关。
奇奇怪怪难名状，独荷元龙许附攀。
同陈守游碧落洞二首·其二
作者：包恢
朝代：宋

乳滴珠垂石缀旒，冰清醽绿水鸣球。龙宫凤穴排苍壁，燕垒蜂房涌碧琉。公爱彼山岩石峻，我贪此洞冷泉幽。无双奇观难穷处，便欲留身就隐休。
同陈守游碧落洞二首·其二
作者：包恢
朝代：宋

乳滴珠垂石缀旒，冰清醽绿水鸣球。
龙宫凤穴排苍壁，燕垒蜂房涌碧琉。
公爱彼山岩石峻，我贪此洞冷泉幽。
无双奇观难穷处，便欲留身就隠休。
同陳守遊碧落洞二首·其一
作者：包恢
朝代：宋

攬轡驅馳始得閒，便陪五馬訪名山。
恍如境出青霄外，真是身遊碧落間。
地闢天開非假鑿，崖高壁立自成關。
奇奇怪怪難名狀，獨荷元龍許附攀。
同陳守遊碧落洞二首·其二
作者：包恢
朝代：宋

乳滴珠垂石綴旒，冰清醽綠水鳴球。
龍宮鳳穴排蒼壁，燕壘蜂房湧碧琉。
公愛彼山巖石峻，我貪此洞冷泉幽。
無雙奇觀難窮處，便欲留身就隠休。
和吳伯成七夕韻
作者：包恢
朝代：宋

老火不知老，尚欲驕新秋。
金稚力未勝，如兒方唧啾。
稍養浩然氣，終當凌斗牛。
巧夕乞巧者，稚兒輩可羞。
老拙眼尚明，却笑羣目幽。
造物真大巧，容得智力不。
巧亦不自知，變化神鬼驚。
夏將烘爐鑄，至秋成金城。
金城包宇宙，萬寶藏難明。
今夕且對月，酌酒與子盟。
仁熟如美種，由我獨善耕。
金聲而玉振，秋乃集大成。
和吴伯成七夕韵
作者：包恢
朝代：宋

老火不知老，尚欲骄新秋。
金稚力未胜，如儿方唧啾。
稍养浩然气，终当凌斗牛。
巧夕乞巧者，稚儿辈可羞。
老拙眼尚明，却笑羣目幽。
造物真大巧，容得智力不。
巧亦不自知，变化神鬼惊。
夏将烘炉铸，至秋成金城。
金城包宇宙，万宝藏难明。
今夕且对月，酌酒与子盟。
仁熟如美种，由我独善耕。
金声而玉振，秋乃集大成。
和吴伯成七夕韵
作者：包恢
朝代：宋

老火不知老，尚欲骄新秋。
金稚力未胜，如儿方唧啾。
稍养浩然气，终当凌斗牛。
巧夕乞巧者，稚儿辈可羞。
老拙眼尚明，却笑群目幽。
造物真大巧，容得智力不。
巧亦不自各，变化神鬼惊。
夏将烘炉铸，至秋成金城。
金城包宇宙，万宝藏难明。
今夕且对月，酌酒与子盟。
仁熟如美种，由我独善耕。
金声而玉振，秋乃集大成。
和吴伯成七夕韵
作者：包恢
朝代：宋

老火不知老，尚欲骄新秋。金稚力未胜，如儿方唧啾。稍养浩然气，终当凌斗牛。巧夕乞巧者，稚儿辈可羞。老拙眼尚明，却笑群目幽。造物真大巧，容得智力不。巧亦不自知，变化神鬼惊。夏将烘炉铸，至秋成金城。金城包宇宙，万宝藏难明。今夕且对月，酌酒与子盟。仁熟如美种，由我独善耕。金声而玉振，秋乃集大成。
和戴石屏見寄韻二首·其一
作者：包恢
朝代：宋

海邦太守常時有，海上詩翁間世奇。
自賦歸來石屏去，不煩繩削草堂知。
高情豈爲時情改，浩氣難隨血氣移。
句老律精何酷似，昔題蜀相孔明祠。
和戴石屏見寄韻二首·其二
作者：包恢
朝代：宋

草茅恨我非時樣，五馬駑材無寸奇。
千里赤城皆欲殺，一雙青眼獨蒙知。
每懷設榻迎徐意，尚擬扁舟訪戴時。
炯炯此心常晤對，思公輒復誦公詩。
和戴石屏见寄韵二首
作者：包恢
朝代：宋

海邦太守常时有，海上诗翁间世奇。自赋归来石屏去，不烦绳削草堂知。高情岂为时情改，浩气难随血气移。句老律精何酷似，昔题蜀相孔明祠。草茅恨我非时样，五马驽材无寸奇。千里赤城皆欲杀，一双青眼独蒙知。每怀设榻迎徐意，尚拟扁舟访戴时。炯炯此心常晤对，思公辄复诵公诗。
和戴石屏见寄韵二首·其一
作者：包恢
朝代：宋
体裁：七言律诗

海邦太守常时有，海上诗翁间世奇。自赋归来石屏去，不烦绳削草堂知。高情岂为时情改，浩气难随血气移。句老律精何酷似，昔题蜀相孔明祠。
和戴石屏见寄韵二首·其二
作者：包恢
朝代：宋

草茅恨我非时样，五马驽材无寸奇。千里赤城皆欲杀，一双青眼独蒙知。每怀设榻迎徐意，尚拟扁舟访戴时。炯炯此心常晤对，思公辄复诵公诗。
和戴石屏见寄韵二首·其二
作者：包恢
朝代：宋

草茅恨我非时样，五马驽材无寸奇。
千里赤城皆欲杀，一双青眼独蒙知。
每怀设榻迎徐意，尚拟扁舟访戴时。
炯炯此心常晤对，思公辄復诵公诗。
和陆伯微韵二首
作者：包恢
朝代：宋

百荐锋难敌，伊谁是特知。
近尝繙戆说，久惜负胸奇。
整顿须教早，招来已恨迟。
英豪施异说，勋业定相随。
和陆伯微韵二首
作者：包恢
朝代：宋

百荐锋难敌，伊谁是特知。近尝翻戆说，久惜负胸奇。整顿须教早，招来已恨迟。英豪施异说，勋业定相随。我坐深山底，炎凉总不知。任他人正闹，嗟世事无奇。菽尽欢难遂，芹思献尚迟。荐堂终万里，还许走相随。
和陆伯微韵二首·其一
作者：包恢
朝代：宋
体裁：五言律诗

百荐锋难敌，伊谁是特知。近尝翻戆说，久惜负胸奇。整顿须教早，招来已恨迟。英豪施异说，勋业定相随。
和陆伯微韵二首·其二
作者：包恢
朝代：宋
体裁：五言律诗

我坐深山底，炎凉总不知。任他人正闹，嗟世事无奇。菽尽欢难遂，芹思献尚迟。荐堂终万里，还许走相随。
和陈七峰七诗韵
作者：包恢
朝代：宋

上达何外暴，真乐非幽园。
凡有动於境，恐皆离乎天。
我自淡不厌，彼徒争相喧。
峰高果峻极，无论百千年。
和陈七峰七诗韵
作者：包恢
朝代：宋

乾坤露端倪，宇宙几奇怪。
万化俱万章，一视靡有界。
即此分真文，於外本无待。
所原学如何，岂不信兹在。
和陈七峰七诗韵
作者：包恢
朝代：宋

浊世九黄河，太虚一明镜。混混皆随流，炯炯谁独醒。崛起孤峰高，尽把众山领。根基既超然，培植功且更。乾坤露端倪，宇宙几奇怪。万化俱成章，一视靡有界。即此为真文，于外本无待。所愿学如何，岂不信兹在。洞然一止水，浪静仍风恬。心微在精一，动凶由二三。根深自生色，形神犹饮酣。一毛犹有伦，声臭无容参。上达何外暴，真乐非幽园。凡有动于境，恐皆离乎天。我自淡不厌，彼徒争相喧。峰高果峻极，无论百千年。百千始一年，漫分三百六。来信非有馀，往屈讵不足。形有消犹水，德常久如玉。世间无神仙，但戒小结束。形相犹吾庐，主者自有执。执乃所性存，不计年百十。庐则有坏时，似井废不汲。能原始要终，修短非缓急。万分川流异，一本大化同。小闭即俱塞，大彻何不通。大人犹赤子，少成同老翁。今古任异世，不息将何穷。
和陈七峰七诗韵·其一
作者：包恢
朝代：宋
体裁：古风

浊世九黄河，太虚一明镜。混混皆随流，炯炯谁独醒。崛起孤峰高，尽把众山领。根基既超然，培植功且更。
和陈七峰七诗韵·其七
作者：包恢
朝代：宋
体裁：古风

万分川流异，一本大化同。小闭即俱塞，大彻何不通。大人犹赤子，少成同老翁。今古任异世，不息将何穷。
和陈七峰七诗韵·其三
作者：包恢
朝代：宋
体裁：古风

洞然一止水，浪静仍风恬。心微在精一，动凶由二三。根深自生色，形神犹饮酣。一毛犹有伦，声臭无容参。
和陈七峰七诗韵·其二
作者：包恢
朝代：宋

乾坤露端倪，宇宙几奇怪。万化俱成章，一视靡有界。即此为真文，于外本无待。所愿学如何，岂不信兹在。
和陈七峰七诗韵·其二
作者：包恢
朝代：宋

干坤露端倪，宇宙几奇怪。
万化俱成章，一视靡有界。
即此为真文，于外本无待。
所愿学如何，岂不信兹在。
和陈七峰七诗韵·其五
作者：包恢
朝代：宋

百千始一年，漫分三百六。
来信非有余，往屈讵不足。
形有消犹水，德常久如玉。
世间无神仙，但戒小结束。
和陈七峰七诗韵·其五
作者：包恢
朝代：宋

百千始一年，漫分三百六。来信非有馀，往屈讵不足。形有消犹水，德常久如玉。世间无神仙，但戒小结束。
和陈七峰七诗韵·其六
作者：包恢
朝代：宋
体裁：古风

形相犹吾庐，主者自有执。执乃所性存，不计年百十。庐则有坏时，似井废不汲。能原始要终，修短非缓急。
和陈七峰七诗韵·其四
作者：包恢
朝代：宋
体裁：古风

上达何外暴，真乐非幽园。凡有动于境，恐皆离乎天。我自淡不厌，彼徒争相喧。峰高果峻极，无论百千年。
和陈翔卿韵
作者：包恢
朝代：宋

碧落宜游遂速奔，千奇万胜果中存。天钟神秀双瑶室，地辟高深两玉门。下有绀寒流水径，上垂远古断山痕。独怜地近人何远，久共沿流探本根。
和陈翔卿韵
作者：包恢
朝代：宋

碧落宜游遂速奔，千奇万胜果中存。
天钟神秀双瑶室，地闢高深两玉门。
下有绀寒流水径，上垂远古断山痕。
独怜地近人何远，久共沿流探本根。
和陳七峰七詩韻·其一
作者：包恢
朝代：宋

濁世九黄河，太虛一明鏡。
混混皆隨流，炯炯誰獨醒。
崛起孤峰高，盡把衆山領。
根基既超然，培植功且更。
和陳七峰七詩韻·其七
作者：包恢
朝代：宋

萬分川流異，一本大化同。
小閉即俱塞，大徹何不通。
大人猶赤子，少成同老翁。
今古任異世，不息將何窮。
和陳七峰七詩韻·其三
作者：包恢
朝代：宋

洞然一止水，浪靜仍風恬。
心微在精一，動凶由二三。
根深自生色，形神猶飲酣。
一毛猶有倫，聲臭無容參。
和陳七峰七詩韻·其二
作者：包恢
朝代：宋

乾坤露端倪，宇宙幾奇怪。
萬化俱成章，一視靡有界。
即此爲真文，於外本無待。
所願學如何，豈不信茲在。
和陳七峰七詩韻·其五
作者：包恢
朝代：宋

百千始一年，漫分三百六。
來信非有餘，往屈詎不足。
形有消猶水，德常久如玉。
世間無神仙，但戒小結束。
和陳七峰七詩韻·其六
作者：包恢
朝代：宋

形相猶吾廬，主者自有執。
執乃所性存，不計年百十。
廬則有壞時，似井廢不汲。
能原始要終，修短非緩急。
和陳七峰七詩韻·其四
作者：包恢
朝代：宋

上達何外暴，真樂非幽園。
凡有動於境，恐皆離乎天。
我自淡不厭，彼徒爭相喧。
峰高果峻極，無論百千年。
和陳翔卿韻
作者：包恢
朝代：宋

碧落宜遊遂速奔，千奇萬勝果中存。
天鍾神秀雙瑶室，地闢高深兩玉門。
下有紺寒流水徑，上垂遠古斷山痕。
獨憐地近人何遠，久共沿流探本根。
和陸伯微韻二首·其一
作者：包恢
朝代：宋

百薦鋒難敵，伊誰是特知。
近嘗繙戇說，久惜負胸奇。
整頓須教早，招來已恨遲。
英豪施異說，勳業定相隨。
和陸伯微韻二首·其二
作者：包恢
朝代：宋

我坐深山底，炎涼總不知。
任他人正閙，嗟世事無奇。
菽盡歡難遂，芹思獻尚遲。
薦堂終萬里，還許走相隨。
四明决狱由宁海道中
作者：包恢
朝代：宋

山童首少发，石老脊多骨。
上犹剑戟关，下没沙碛窟。
曾无好步行，常有失足惊。
前若逢峻拒，后如近使倾。
所幸甚艰难，平生备尝试。
险阻谁能知，乾坤元简易。
四明决狱由宁海道中
作者：包恢
朝代：宋

山童首少发，石老脊多骨。上犹剑戟关，下没沙碛窟。曾无好步行，常有失足惊。前若逢峻拒，后如迫使倾。所幸甚艰难，平生备尝试。险阻谁能知，乾坤元简易。
四明决狱由宁海道中
作者：包恢
朝代：宋

山童首少髮，石老脊多骨。
上犹剑戟关，下没沙碛窟。
曾无好步行，常有失足惊。
前若逢峻拒，后如迫使倾。
所幸甚艰难，平生备尝试。
险阻谁能知，干坤元简易。
四明决獄由寧海道中
作者：包恢
朝代：宋

山童首少髮，石老脊多骨。
上猶劍戟關，下沒沙磧窟。
曾無好步行，常有失足驚。
前若逢峻拒，後如迫使傾。
所幸甚艱難，平生備嘗試。
險阻誰能知，乾坤元簡易。
壽家君克堂先生
作者：包恢
朝代：宋

良月四之日，景物何多奇。
露洗宇四靜，月抹天一涯。
景星助月夜，光入清溪湄。
奎星照江南，人文良在茲。
昔爲西長庚，夢與斯人期。
今爲南極老，微雲淡龐眉。
際此小春日，勝彼芳春時。
桃梅妙生意，微吐三五枝。
野垂黄金穟，人飽白玉粢。
芙容花成城，拔然凌霜姿。
暮開紅菡萏，朝發白蜀葵。
菊見正中色，瀟然疎竹籬。
不共衆芳競，獨與晚歲宜。
時異物孤特，人生復何疑。
我翁在物表，清吟徹骨肌。
不以世間利，容易得涴伊。
今年七十二，浩然元不衰。
孤坐小閣上，臺融融熙熙。
布衾紙帳間，瑩若冰雪姿。
自從知止後，何思復何爲。
但願主益聖，比肩皆臯夔。
東南盛仁氣，不戰屈四夷。
豐穰歲相似，赤子無啼饑。
得老太平世，仁壽非吾私。
負暄娛愛日，煮芹甘如飴。
無妄漫微疾，勿藥喜自隨。
近談小命者，嘗以行年推。
盛言天河水，一氣木主治。
後來年尚多，康强被春祺。
兒曹心自喜，何幸如君詞。
只今介翁壽，數尚踰期頤。
一百三四十，太古常不離。
拜手稽首願，永庇兒輩癡。
天台石桥
作者：包恢
朝代：宋

石桥龙行甲台山，吼雷喷雪透玉关。
石梁拟伦固未易，龙渊埒美犹良艰。
风神凛凛耸毛骨，如在天外非人间。
昔闻今见未曾有，游人何嗟行路难。
天台石桥
作者：包恢
朝代：宋
体裁：古风

石桥龙行甲台山，吼雷喷雪透玉关。石梁拟伦固未易，龙湫埒美犹良艰。风神凛凛耸毛骨，如在天外非人间。昔闻今见未曾有，游人何嗟行路难。
天台石橋
作者：包恢
朝代：宋

石橋龍行甲台山，吼雷噴雪透玉關。
石梁擬倫固未易，龍湫埒美猶良艱。
風神凜凜聳毛骨，如在天外非人間。
昔聞今見未曾有，遊人何嗟行路難。
寄題武夷橘林小隠
作者：包恢
朝代：宋

武夷山下出清泉，觀象宜知果行緣。
小隠藏修人似玉，大書題品筆如椽。
峰高屹立天成柱，溪靜光浮月滿船。
箇是我心真境界，元非六六彼中天。
寄题武夷橘林小隐
作者：包恢
朝代：宋

武夷山下出清泉，观象宜知果行缘。小隐藏修人似玉，大书题品笔如椽。峰高屹立天成柱，溪静光浮月满船。个是我心真境界，元非六六彼中天。
寄题武夷橘林小隠
作者：包恢
朝代：宋

武夷山下出清泉，观象宜知果行缘。
小隠藏修人似玉，大书题品笔如椽。
峰高屹立天成柱，溪静光浮月满船。
箇是我心真境界，元非六六彼中天。
寿家君克堂先生
作者：包恢
朝代：宋

良月四之日，景物何多奇。
露洗宇四静，月抹天一涯。
景星助月夜，光入清溪湄。
奎星照江南，人文良在兹。
昔为西长庚，梦与斯人期。
今为南极老，微云淡庞眉。
际此小春日，胜彼芳春时。
桃梅妙生意，微吐三五枝。
野垂黄金穟，人饱白玉粢。
芙容花成城，拔然凌霜姿。
暮开红菡萏，朝发白蜀葵。
菊见正中色，潇然疎竹篱。
不共众芳竞，独与晚岁宜。
时异物孤特，人生复何疑。
我翁在物表，清吟彻骨肌。
不以世间利，容易得涴伊。
今年七十二，浩然元不衰。
孤坐小阁上，台融融熙熙。
布衾纸帐间，莹若冰雪姿。
自从知止后，何思复保为。
但原主益圣，比肩皆皋夔。
东南盛仁气，不战屈四夷。
丰穰岁相似，赤子无啼饥。
得老太平世，仁帮非吾私。
负暄娱爱日，煮芹甘如饴。
无妄漫微疾，勿药喜自随。
近谈小命者，尝以行年推。
盛言天河水，一气木主治。
后来年尚多，康强被春祺。
儿曹心自喜，何幸如君词。
只今介翁寿，数尚逾期颐。
一百三四十，太古常不离。
拜手稽首原，永庇儿辈痴。
寿家君克堂先生
作者：包恢
朝代：宋

良月四之日，景物何多奇。
露洗宇四静，月抹天一涯。
景星助月夜，光入清溪湄。
奎星照江南，人文良在兹。
昔为西长庚，梦与斯人期。
今为南极老，微云淡庞眉。
际此小春日，胜彼芳春时。
桃梅妙生意，微吐三五枝。
野垂黄金穟，人饱白玉粢。
芙容花成城，拔然凌霜姿。
暮开红菡萏，朝发白蜀葵。
菊见正中色，潇然疎竹篱。
不共众芳竞，独与晚岁宜。
时异物孤特，人生復何疑。
我翁在物表，清吟彻骨肌。
不以世间利，容易得涴伊。
今年七十二，浩然元不衰。
孤坐小阁上，台融融熙熙。
布衾纸帐间，莹若冰雪姿。
自从知止后，何思復何为。
但愿主益圣，比肩皆皋夔。
东南盛仁气，不战屈四夷。
丰穰岁相似，赤子无啼饥。
得老太平世，仁寿非吾私。
负暄娱爱日，煮芹甘如饴。
无妄漫微疾，勿药喜自随。
近谈小命者，尝以行年推。
盛言天河水，一气木主治。
后来年尚多，康强被春祺。
儿曹心自喜，何幸如君词。
只今介翁寿，数尚踰期颐。
一百三四十，太古常不离。
拜手稽首愿，永庇儿辈痴。
寿家君克堂先生
作者：包恢
朝代：宋

良月四之日，景物何多奇。露洗宇四静，月抹天一涯。景星助月夜，光入清溪湄。奎星照江南，人文良在兹。昔为西长庚，梦与斯人期。今为南极老，微云淡庞眉。际此小春日，胜彼芳春时。桃梅妙生意，微吐三五枝。野垂黄金穟，人饱白玉粢。芙容花成城，拔然凌霜姿。暮开红菡萏，朝发白蜀葵。菊见正中色，潇然疏竹篱。不共众芳竞，独与晚岁宜。时异物孤特，人生复何疑。我翁在物表，清吟彻骨肌。不以世间利，容易得涴伊。今年七十二，浩然元不衰。孤坐小阁上，台融融熙熙。布衾纸帐间，瑩若冰雪姿。自从知止后，何思复何为。但愿主益圣，比肩皆皋夔。东南盛仁气，不战屈四夷。丰穰岁相似，赤子无啼饥。得老太平世，仁寿非吾私。负暄娱爱日，煮芹甘如饴。无妄漫微疾，勿药喜自随。近谈小命者，尝以行年推。盛言天河水，一气木主治。后来年尚多，康强被春祺。儿曹心自喜，何幸如君词。只今介翁寿，数尚踰期颐。一百三四十，太古常不离。拜手稽首愿，永庇儿辈痴。
寿家君克堂先生
作者：包恢
朝代：宋
体裁：古风

良月四之日，景物何多奇。露洗宇四静，月抹天一涯。景星助月夜，光入清溪湄。奎星照江南，人文良在兹。昔为西长庚，梦与斯人期。今为南极老，微云淡庞眉。际此小春日，胜彼芳春时。桃梅妙生意，微吐三五枝。野垂黄金穟，人饱白玉粢。芙容花成城，拔然凌霜姿。暮开红菡萏，朝发白蜀葵。菊见正中色，潇然疏竹篱。不共众芳竞，独与晚岁宜。时异物孤特，人生复何疑。我翁在物表，清吟彻骨肌。不以世间利，容易得涴伊。今年七十二，浩然元不衰。孤坐小阁上，台融融熙熙。布衾纸帐间，莹若冰雪姿。自从知止后，何思复何为。但愿主益圣，比肩皆皋夔。东南盛仁气，不战屈四夷。丰穰岁相似，赤子无啼饥。得老太平世，仁寿非吾私。负暄娱爱日，煮芹甘如饴。无妄漫微疾，勿药喜自随。近谈小命者，尝以行年推。盛言天河水，一气木主治。后来年尚多，康强被春祺。儿曹心自喜，何幸如君词。只今介翁寿，数尚踰期颐。一百三四十，太古常不离。拜手稽首愿，永庇儿辈痴。
挽吳準齋
作者：包恢
朝代：宋

朝市逃名利，清明照日邊。
隆冬霜裏柏，盛夏火中蓮。
純行渾無玷，嘉言賸有傳。
歸全復何憾，吾黨獨呼天。
挽吴准斋
作者：包恢
朝代：宋

朝市逃名利，清明照日边。
隆冬霜裏柏，盛夏火中莲。
纯行浑无玷，嘉言剩有传。
归全復何憾，吾党独呼天。
挽吴准斋
作者：包恢
朝代：宋

朝市逃名利，清明照日边。隆冬霜里柏，盛夏火中莲。纯行浑无玷，嘉言剩有传。归全复何憾，吾党独呼天。
挽陈和仲二首
作者：包恢
朝代：宋

川流近海学易至，源出慈湖派独清。
进佩龙泉秋水洌，退怀骊颔放珠明。
介真不以三分易，枉自无容一尺轻。
年未半生纡远道，哀哉何限不平鸣。
挽陈和仲二首
作者：包恢
朝代：宋

至宝幢边宝器钟，含光承影状难穷。明明山立千峰表，湛湛鄞清万派中。鍊不回容精匪石，灼无变泽气如虹。谁疑湖海豪犹在，安得楼高更卧龙。川流近海学易至，源出慈湖派独清。进佩龙泉秋水洌，退怀骊颔夜珠明。介真不以三公易，枉自无容一尺轻。年未半生纡远道，哀哉何限不平鸣。
挽陈和仲二首·其一
作者：包恢
朝代：宋

至宝幢边宝器钟，含光承影状难穷。
明明山立千峰表，湛湛鄞清万派中。
炼不回容精匪石，灼无变泽气如虹。
谁疑湖海豪犹在，安得楼高更卧龙。
挽陈和仲二首·其一
作者：包恢
朝代：宋

至宝幢边宝器钟，含光承影状难穷。明明山立千峰表，湛湛鄞清万派中。鍊不回容精匪石，灼无变泽气如虹。谁疑湖海豪犹在，安得楼高更卧龙。
挽陈和仲二首·其二
作者：包恢
朝代：宋
体裁：七言律诗

川流近海学易至，源出慈湖派独清。进佩龙泉秋水洌，退怀骊颔夜珠明。介真不以三公易，枉自无容一尺轻。年未半生纡远道，哀哉何限不平鸣。
挽陳和仲二首·其一
作者：包恢
朝代：宋

至寶幢邊寶器鍾，含光承影狀難窮。
明明山立千峰表，湛湛鄞清萬派中。
鍊不回容精匪石，灼無變澤氣如虹。
誰疑湖海豪猶在，安得樓高更卧龍。
挽陳和仲二首·其二
作者：包恢
朝代：宋

川流近海學易至，源出慈湖派獨清。
進佩龍泉秋水洌，退懷驪頷夜珠明。
介真不以三公易，枉自無容一尺輕。
年未半生紆遠道，哀哉何限不平鳴。
李养源自号蒙泉求诗于东包某作此以赠之
作者：包恢
朝代：宋

水象童蒙，以出伊始。
泉乃白水，出自艮止。
天一初生，纯一清明。
厥初始达，犹元而亨。
当其蒙稚，涓涓犹细。
及其渐进，混混未上。
如玉与珠，不曰白乎。
如冰与雪，湛不可污。
反求诸己，心正如是。
有生之初，纯白纯懿。
养之於蒙，作圣之功。
大人不失，与赤子同。
圣如夫子，皜彻表里。
溥博渊泉，浩浩渊渊。
皓如银河，月流星连。
仰观先圣，本同一性。
自始失养，遂终失正。
气或杂之，内欲蔽伊。
官或不思，外引远而。
蒙反成失，白反变黑。
黑水西流，清渭南隔。
君在家庭，羽若少成。
异彼污世，同流浊泾。
外引内欲，永绝勿赎。
蒙养宜深，洊羽宜熟。
濬发尔源，如发蒙然。
放乎四海，波涛际天。
学有源委，海可至矣。
所不然者，有如白水。
李养源自号蒙泉求诗于东平包某作此以赠之
作者：包恢
朝代：宋

水象童蒙，以出伊始。泉乃白水，出自艮止。天一初生，纯一清明。厥初始达，犹元而亨。当其蒙稚，涓涓犹细。及其渐进，混混未止。如玉与珠，不曰白乎。如冰与雪，湛不可污。反求诸己，心正如是。有生之初，纯白纯懿。养之于蒙，作圣之功。大人不失，与赤子同。圣如夫子，皓莫尚已。涅而不缁，洞彻表里。溥博渊泉，浩浩渊渊。皓如银河，月流星连。仰观先圣，本同一性。自始失养，遂终失正。气或杂之，内欲蔽伊。官或不思，外引远而。蒙反成失，白反变黑。黑水西流，清渭南隔。君在家庭，习若少成。异彼污世，同流浊泾。外引内欲，永绝勿赎。蒙养宜深，荐习宜熟。浚发尔源，如发蒙然。放乎四海，波涛际天。学有源委，海可至矣。所不然者，有如白水。
李养源自号蒙泉求诗于东平包某作此以赠之
作者：包恢
朝代：宋

水象童蒙，以出伊始。
泉乃白水，出自艮止。
天一初生，纯一清明。
厥初始达，犹元而亨。
当其蒙稚，涓涓犹细。
及其渐进，混混未止。
如玉与珠，不曰白乎。
如冰与雪，湛不可污。
反求诸己，心正如是。
有生之初，纯白纯懿。
养之于蒙，作圣之功。
大人不失，与赤子同。
圣如夫子，皜莫尚已。
湼而不缁，洞彻表裏。
溥博渊泉，浩浩渊渊。
皓如银河，月流星连。
仰观先圣，本同一性。
自始失养，遂终失正。
气或杂之，内欲蔽伊。
官或不思，外引远而。
蒙反成失，白反变黑。
黑水西流，清渭南隔。
君在家庭，习若少成。
异彼污世，同流浊泾。
外引内欲，永绝勿赎。
蒙养宜深，洊习宜熟。
浚发尔源，如发蒙然。
放乎四海，波涛际天。
学有源委，海可至矣。
所不然者，有如白水。
李養源自號蒙泉求詩于東平包某作此以贈之
作者：包恢
朝代：宋

水象童蒙，以出伊始。
泉乃白水，出自艮止。
天一初生，純一清明。
厥初始達，猶元而亨。
當其蒙稚，涓涓猶細。
及其漸進，混混未止。
如玉與珠，不曰白乎。
如冰與雪，湛不可污。
反求諸己，心正如是。
有生之初，純白純懿。
養之於蒙，作聖之功。
大人不失，與赤子同。
聖如夫子，皜莫尚已。
湼而不緇，洞徹表裏。
溥博淵泉，浩浩淵淵。
皓如銀河，月流星連。
仰觀先聖，本同一性。
自始失養，遂終失正。
氣或雜之，內欲蔽伊。
官或不思，外引遠而。
蒙反成失，白反變黑。
黑水西流，清渭南隔。
君在家庭，習若少成。
異彼污世，同流濁涇。
外引內欲，永絕勿贖。
蒙養宜深，洊習宜熟。
濬發爾源，如發蒙然。
放乎四海，波濤際天。
學有源委，海可至矣。
所不然者，有如白水。
歌晏恭人平寇伟绩
作者：包恢
朝代：宋

策勋赏赐转更强，壮士不知是女郎。尝闻此语人罕见，妇女谁及如张良。有尝因郡谋乱逆，自将千人乘无防。此其代夫有反掌，所尤难者有妇孀。或倾家产率部曲，或善骑射多杀伤。有如二孀乃能尔，胜几丈夫阵堂堂。谁知庆历丞相后，有女晏氏生闺房。女妇曾氏作内则，中守大节严于霜。平时如坤自柔静，一旦遇变何方刚。绍定己丑汀寇起，所至残灭势孔张。愚者束手只待殒，懦者魄丧仆且僵。男子纷纷类若是，何望孀有铁石肠。晏氏独如负将略，通身是胆智满囊。慨然以义誓境内，黄牛山上寨可场。其上可屯数万众，列为五寨如五乡。一时郡县几千里，已多成墟渺为荒。屹然此寨乃独立，虽极险阻如康庄。龙须山头有草木，草可药箭木可鎗。亟令先贼尽采取，兵器犀利锋莫当。且自捐廪凡数十，半年可足山上粮。以是贼虽千万众，不能敌我计策长。殆似天地自设险，非城非池如金汤。殆是女中千人杰，非山非寨人煌煌。此功虽大岂望报，恭人之封未足偿。但把涕唾视官爵，节义不朽为义方。顾此识度更超越，视古烈妇有烈光。子善继志永不忘，恭人虽死为不亡。
歌晏恭人平寇伟绩
作者：包恢
朝代：宋

策勋赏赐转更强，壮士不知是女郎。
尝闻此语人罕见，妇女谁及如张良。
有尝因郡谋乱逆，自将千人乘无防。
此其代夫有反掌，所尤难者有妇孀。
或倾家产率部曲，或善骑射多杀伤。
有如二孀乃能尔，胜几丈夫阵堂堂。
谁知庆历丞相后，有女晏氏生闺房。
女妇曾氏作内则，中守大节严于霜。
平时如坤自柔静，一旦遇变何方刚。
绍定己丑汀寇起，所至残灭势孔张。
愚者束手只待殒，懦者魄丧仆且僵。
男子纷纷类若是，何望孀有铁石肠。
晏氏独如负将略，通身是胆智满囊。
慨然以义誓境内，黄牛山上寨可场。
其上可屯数万众，列为五寨如五乡。
一时郡县几千里，已多成墟渺为荒。
屹然此寨乃独立，虽极险阻如康庄。
龙鬚山头有草木，草可药箭木可鎗。
亟令先贼尽采取，兵器犀利锋莫当。
且自捐廪凡数十，半年可足山上粮。
以是贼虽千万众，不能敌我计策长。
殆似天地自设险，非城非池如金汤。
殆是女中千人杰，非山非寨人煌煌。
此功虽大岂望报，恭人之封未足偿。
但把涕唾视官爵，节义不朽为义方。
顾此识度更超越，视古烈妇有烈光。
子善继志永不忘，恭人虽死为不亡。
歌晏恭人平寇偉績
作者：包恢
朝代：宋

策勳賞賜轉更强，壯士不知是女郎。
嘗聞此語人罕見，婦女誰及如張良。
有嘗因郡謀亂逆，自將千人乘無防。
此其代夫有反掌，所尤難者有婦孀。
或傾家産率部曲，或善騎射多殺傷。
有如二孀乃能爾，勝幾丈夫陣堂堂。
誰知慶曆丞相後，有女晏氏生閨房。
女婦曾氏作內則，中守大節嚴於霜。
平時如坤自柔靜，一旦遇變何方剛。
紹定己丑汀寇起，所至殘滅勢孔張。
愚者束手只待殞，懦者魄喪仆且僵。
男子紛紛類若是，何望孀有鐵石腸。
晏氏獨如負將略，通身是膽智滿囊。
慨然以義誓境內，黄牛山上寨可場。
其上可屯數萬衆，列爲五寨如五鄉。
一時郡縣幾千里，已多成墟渺爲荒。
屹然此寨乃獨立，雖極險阻如康莊。
龍鬚山頭有草木，草可藥箭木可鎗。
亟令先賊盡採取，兵器犀利鋒莫當。
且自捐廩凡數十，半年可足山上糧。
以是賊雖千萬衆，不能敵我計策長。
殆似天地自設險，非城非池如金湯。
殆是女中千人傑，非山非寨人煌煌。
此功雖大豈望報，恭人之封未足償。
但把涕唾視官爵，節義不朽爲義方。
顧此識度更超越，視古烈婦有烈光。
子善繼志永不忘，恭人雖死爲不亡。
歌晏恭敬平寇伟绩
作者：包恢
朝代：宋

策勋赏赐转更强，壮士不知是女郎。
尝闻此语人罕见，妇女谁及如张良。
有尝因郡谋乱逆，自将千人乘无防。
此其代夫有反掌，所尤难者有妇孀。
或倾家产率部曲，或善骑射多杀伤。
有如二孀乃能尔，胜几丈夫阵堂常。
谁知庆历丞相后，有女晏氏生闺房。
女妇曾氏作内则，中守大节严於霜。
平时如坤自柔静，一旦遇变何方刚。
绍定己丑洒寇起，所至残灭势孔张。
愚者束手只待殒，懦者魄丧仆且僵。
男子纷纷类若是，何望孀有铁石肠。
晏氏独如负将略，通身是胆智满囊。
慨然以义誓境内，黄牛山上寨可场。
其上可屯数万众，列为五寨如五乡。
一时郡县几千里，已多成墟渺为荒。
屹然此寨乃独立，虽极险阻如康庄。
龙须山头有草木，划可药箭木右钥。
亟令先贼尽采取，兵器犀利锋莫当。
且自捐廪凡数十，半年可足山上粮。
以是贼虽千万众，不能敌我计策长。
殆似天地自充险，非城非池如金汤。
殆是女中千人杰，非山非寨人煌煌。
此功虽大岂望报，恭人之封未足偿。
但把涕唾视官爵，节义不配为义方。
雇此识度更超越，视古烈妇有烈光。
子善继志永不忘，恭人虽死为不亡。
水調歌頭
作者：包恢
朝代：宋

羽觴隨曲水，佳氣溢雙清。真賢瑞世，恰與真聖日同生。出侍紅雲一朵，出按皇華六轡，特地福吾閩。底是長生籙，八郡詠歌聲。奏天子，傾義廩，濟饑民。南州指使，青州公案一般仁。卻恐紫泥有詔，社稷重臣事業，非晚覲巖宸。來歲這般節，宣勸玉堂人。
水调歌头·羽觞随曲水
作者：包恢
朝代：宋
体裁：词

羽觞随曲水，佳气溢双清。真贤瑞世，恰与真圣日同生。出侍红云一朵，出按皇华六辔，特地福吾闽。底是长生箓，八郡咏歌声。奏天子，倾义廪，济饥民。南州指使，青州公案一般仁。却恐紫泥有诏，社稷重臣事业，非晚觐岩宸。来岁这般节，宣劝玉堂人。
水调歌头（三月初三）
作者：包恢
朝代：宋

羽觞随曲水，佳气溢双清。真贤瑞世，恰与真圣日同生。出侍红云一朵，出按皇华六辔，特地福吾闽。底是长生箓，八郡咏歌声。
奏天子，倾义廪，济饥民。南州指使，青州公案一般仁。却恐紫泥有诏，社稷重臣事业，非晚观岩宸。来岁这般节，宣劝玉堂人。
江心寺
作者：包恢
朝代：宋

心无倚着绝沉浮，力破回澜岿独留。
远过金山推碧玉，屹如砥柱立中流。
木犹桂在月中植，人似身来镜裏游。
况是清秋方浄练，真成银汉着孤舟。
江心寺
作者：包恢
朝代：宋

心无倚着绝沉浮，力破回澜岿独留。远过金山推碧玉，屹如砥柱立中流。木犹桂在月中植，人似身来镜里游。况是清秋方净练，真成银汉着孤舟。
江心寺
作者：包恢
朝代：宋

心無倚着絕沉浮，力破回瀾巋獨留。
遠過金山推碧玉，屹如砥柱立中流。
木猶桂在月中植，人似身來鏡裏遊。
况是清秋方浄練，真成銀漢着孤舟。
江阴风寒地有感
作者：包恢
朝代：宋
体裁：七言律诗

西浙因曾究竟看，澄江端的是风寒。户门人合为防密，南北天非立限宽。误认孤军成僻小，谁思紧处是辛酸。愿兴重镇加经理，忍见寥寥守备单。
江陰風寒地有感
作者：包恢
朝代：宋

西浙因曾究竟看，澄江端的是風寒。
戶門人合爲防密，南北天非立限寬。
誤認孤軍成僻小，誰思緊處是辛酸。
願興重鎮加經理，忍見寥寥守備單。
温州双峰寺
作者：包恢
朝代：宋
体裁：五言律诗

两水旁流合，双峰对立分。未窥龙鼻面，且过雁山门。玉练泉流石，天低露湿云。经过随分好，犹未副前闻。
溫州雙峰寺
作者：包恢
朝代：宋

兩水旁流合，雙峰對立分。
未窺龍鼻面，且過雁山門。
玉練泉流石，天低露濕雲。
經過隨分好，猶未副前聞。
留忠斋山茨
作者：包恢
朝代：宋

身何止不获，其背谁得窥。
心何存不测，其乡孰能知。
身主尚无迹，屋庐更何即。
变动元不居，问君欲奚适。
放之弥太虚，宇宙总我庐。
收之付野草，山茨敛吾居。
宇宙非穷大，山茨岂云细。
身心非以形，随寓靡有异。
此道淡不厌，淡中味何穷。
万物孰能动，真乐此室中。
或疑天下儒，久游蓬莱岛。
岂伊素草茅，但以盖茅好。
达者舍此谁，若将终身茨。
仁宅本同归，问舍非自私。
宇宙浩如许，藏用如谨独。
山固屹不移，茨敝当再覆。
覆可久自娱，庭草听自如。
茅茨或不翦，古圣兴不殊。
乐山见仁人，如茨看荣贵。
此屋虽似卑，谁识最高致。
留忠斋山茨
作者：包恢
朝代：宋

身何止不获，其背谁得窥。心何存不测，其乡孰能知。身心尚无迹，屋庐更何即。变动元不居，问君欲奚适。放之弥太虚，宇宙总我庐。收之付野草，山茨敛吾居。宇宙非穷大，山茨岂云细。身心非以形，随寓靡有异。此道淡不厌，淡中味何穷。万物孰能动，真乐此室中。或疑天下儒，久游蓬莱岛。岂伊素草茅，但以盖茅好。达者舍此谁，若将终身茨。仁宅本同归，问舍非自私。宇宙浩如许，藏用如谨独。山固屹不移，茨敝当再覆。覆可久自娱，庭草听自如。茅茨或不剪，古圣兴不殊。乐山见仁人，如茨看荣贵。此屋虽似卑，谁识最高致。
留忠斋山茨
作者：包恢
朝代：宋

身何止不获，其背谁得窥。
心何存不测，其乡孰能知。
身心尚无迹，屋庐更何即。
变动元不居，问君欲奚适。
放之弥太虚，宇宙总我庐。
收之付野草，山茨敛吾居。
宇宙非穷大，山茨岂云细。
身心非以形，随寓靡有异。
此道淡不厌，淡中味何穷。
万物孰能动，真乐此室中。
或疑天下儒，久游蓬莱岛。
岂伊素草茅，但以盖茅好。
达者舍此谁，若将终身茨。
仁宅本同归，问舍非自私。
宇宙浩如许，藏用如谨独。
山固屹不移，茨敝当再覆。
覆可久自娱，庭草听自如。
茅茨或不翦，古圣兴不殊。
乐山见仁人，如茨看荣贵。
此屋虽似卑，谁识最高致。
留忠齋山茨
作者：包恢
朝代：宋

身何止不獲，其背誰得窺。
心何存不測，其鄉孰能知。
身心尚無迹，屋廬更何即。
變動元不居，問君欲奚適。
放之彌太虛，宇宙總我廬。
收之付野草，山茨斂吾居。
宇宙非窮大，山茨豈云細。
身心非以形，隨寓靡有異。
此道淡不厭，淡中味何窮。
萬物孰能動，真樂此室中。
或疑天下儒，久遊蓬萊島。
豈伊素草茅，但以蓋茅好。
達者舍此誰，若將終身茨。
仁宅本同歸，問舍非自私。
宇宙浩如許，藏用如謹獨。
山固屹不移，茨敝當再覆。
覆可久自娛，庭草聽自如。
茅茨或不翦，古聖興不殊。
樂山見仁人，如茨看榮貴。
此屋雖似卑，誰識最高致。